Teatrlarda mövsümün son premyeraları\nİyul ayı teatrlar üçün mövsümün son ayı hesab olunur. Ayın ikinci yarısından etibarən teatrlar müəyyən müddətə məzuniyyətə çıxacaqlar. Bununla əlaqədar olaraq, sənət ocaqları son günlərdə tamaşaçıların qarşısına yeni tamaşalarla çıxırlar. Bugünlərdə də bəzi teatrlarda premyeralar baş tutub.\nAzərbaycanın ilk inklüziv "ƏSA" teatrı iyulun 7-də Akademik Opera və Balet Teatrında mövsümün son premyerasını təqdim edib.\nDövlət himni səsləndiriləndən sonra səhnəyə çıxan teatrın rəhbəri Nihad Qulamzadə tamaşa haqqında məlumat verib. Bildirib ki, görkəmli mütəfəkkir Mirzə Fətəli Axundzadənin "Hekayəti Müsyö Jordan və Dərviş Məstəli Şah" pyesinin motivləri əsasında quruluş verilən tamaşa Azərbaycan Xalq Cümhuriyyətinin 100 illik yubileyi münasibətilə hazırlanıb. Nihad Qulamzadə qeyd edib ki, "Paris partladı" tamaşası modern dünya teatrının trendlərini özündə əks etdirir. Tamaşaçılar premyerada dramaturqun ənənəvi yaradıcılığının məhsulunu yox, yeni üslubda quruluş verilən tamaşanı izləyəcəklər.\nTamaşanın maliyyə dəstəkçisi Azərbaycan Gənclər Fondu, bədii rəhbəri Nihad Qulamzadə, quruluşçu rejissoru Elşən Əsgərov, baş prodüseri Nicat Qulam, multimedia meneceri Elxan Xanəlizadə, quruluşçu rəssamı Vüsal Rəhim, işıq rəssamı Binyamin Sailov, qrafik dizayner Vəfa Hacıoğlu, surdo (işarət dili) tərcüməçisi Nuranə Abıyevadır.\nHəmin gün Azərbaycan Dövlət Rus Dram Teatrı da yeni səhnə işini təqdim edib. Görkəmli İsveç yazıçısı və kinodramaturqu İnqmar Berqmanın pyesi əsasında səhnəyə qoyulmuş "Payız sonatası" tamaşasının premyerası olub.\nTamaşanın quruluşçu rejissoru və musiqi tərtibatçısı İlqar Safat, dekorasiyalar üzrə rəssamı Əməkdar Mədəniyyət İşçisi Aleksandr Fyodorov, geyim üzrə rəssamı Əməkdar Mədəniyyət İşçisi Olqa Abbasovadır.\nAna və qızın mürəkkəb münasibətlərindən bəhs edən "Payız sonatası" tamaşaçının qəlbinə nüfuz edir, ona əsərin qəhrəmanlarının keçirdiyi hissləri yaşadır.\nTamaşada rolları Xalq artisti Lyudmila Duxovnaya, aktyorlar Rumiyə Ağayeva, Natəvan Hacıyeva və Aleksey Saprıkin ifa ediblər.\nAzərbaycan Dövlət Gənc Tamaşaçılar Teatrı isə yeni tamaşasını iyulun 8-də tamaşaçıların ixtiyarına verib. Həmin gün premyerası baş tutan Ə.Nesinin "Öldürsənə məni, Caniko" pyesi əsasında hazırlanmış eyniadlı tamaşada Xalq artisti Naibə Allahverdiyeva, Əməkdar artist Qəmər Məmmədova, aktyorlar Allahverdi Yolçuyev, Təhminə Məmmədova, Müşfiq Əliyev, Bəhram Həsənov, Anar Seyfullayev və Anar Səfiyev rol alıblar.\nQeyd edək ki, məşhur türk dramaturqu Əziz Nesinin bu əsəri dünyanın bir çox səhnələrində dəfələrlə hazırlanıb və həmişə böyük tamaşaçı marağına səbəb olub. Əsərin janrı komediya olsa da, məğzi tənhalıq faciəsidir. ADGTT-nin təqdim etdiyi tamaşada həm komik, həm də dramatik məqamlara yetərincə yer verilib.\nƏsərin qəhrəmanları uzun illər öncə ərlərini itirmiş 68 yaşlı Siyen və 73 yaşlı Dihadır. Onlar məcburiyyətdən binanın zirzəmi qatında yaşayırlar. Tamaşa Siyenin toyunun 50 illik yubileyini qeyd etməyə hazırlaşan rəfiqələrin başına gələn əhvalatlardan bəhs edir.\nBu il Azərbaycan Dövlət Pantomima Teatrı üçün də məhsuldar il olub. Belə ki, hər mövsüm olduğu kimi bu mövsümdə də yeni tamaşalar hazırlanaraq teatrsevərlərin ixtiyarına verilib.\nSənət ocağı iyulun 15-də mövsümü A.P.Çexovun "İt gəzdirən xanım" hekayəsi əsasında hazırlanmış eyniadlı tamaşa ilə bağlayacaq.\nNümayiş olunacaq səhnə əsəri Leyla Atayevanın quruluşunda izləniləcək. Səhnə əsərində rəqslərin quruluşu Nurlan Rüstəmova, əsərin plastik həlli isə Xalq artisti Bəxtiyar Xanızadəyə məxsusdur. Tamaşada rolları Əməkdar artist Bəhruz Əhmədli, aktyorlar Nurlan Rüstəmov, Leyla Atayeva, Nuridə Musabəyli, Elxan Şahalıyev, Elnur Rzayev və Beyrək Rüstəmov canlandıracaqlar.\n525-ci qəzet.-2018.- 10 iyul.- S.7.


İlin icmalı: Azərbaycan Zəfər Gününü qeyd edir\n2021-ci il noyabrın 8-də Azərbaycanın və Cənubi Qafqaz regionunun tarixində mühüm əhəmiyyət kəsb edən hadisənin bir ili tamam olub. Söhbət dağın zirvəsində yerləşən, Qarabağın üzərində ucalan Şuşa uğrunda döyüşlərdən və şəhərin Ermənistanın işğalından azad edilməsindən gedir. Ötən il sentyabrın 27-dən noyabrın 10-dək davam etmiş 44 günlük müharibənin nəticəsini məhz bu hadisə müəyyən edib.\nQarabağda uzun illər davam edən müharibə hər iki tərəfdən birbaşa və ya dolayı yolla insanların həyatlarını itirməsinə səbəb olurdu. Amma Azərbycan bütün bu illər ərzində münaqişənin sülh yolu ilə həllini dəstəkləyib. Ermənistanda 2018-ci ildə baş vermiş hakimiyyət dəyişikliyindən sonra, nəhayət, sülh üçidləri artmışdı. Lakin Ermənistanın yeni hökuməti də münaqişənin sülh yolu ilə həlli imkanənə əldən verdi...\n2020-ci ilin əvvəllərində isə Ermənistanın baş naziri Nikol Paşinyan münaqişənin “Madrid prinsipləri” çərçivəsində həllini ümumyyətlə sual altında qoymuş, bununla da Yerevanla Bakı arasında gərginlik daha da artmışdı. Halbuki, o vaxtadək ATƏT-in Minsk qrupuna həmsədrlik edən Fransa, Rusiya və ABŞ, həmçinin münaqişə tərəfləri olan Ermənistanla Azərbaycan probemin məhz bu pinsiplər çərçivəsində həllinə dair razılığa gəlmişdilər. İndi Paşinyan sülh danışıqlarını dayandıraraq, danışıqlar formatını şübhə altına almışdı.\nBu da son deyil. 2020-ci ilin iyulunda Ermənistan Azərbaycanın Tovuz rayonu istiqamətində silsilə təxribatlara əl atmış, bu, vəziyyəti daha da gərginləşdirmişdi. Qeyd edək ki, Tovuz strateji əhəmiyyətli rayondur. Azərbaycanı dünya bazarı ilə birləşdirən nəqliyyat və enerji marşrutları məhz buradan keçir. Amma Tovuz Qarabağ münaqişəsi bölgəsindən çox uzada yerləşir...\n2020-ci ilin avqustunda Ermənistan bütün təmas xətti boyu kəşfiyyat və diversiya fəaliyyətini daha da gücləndirmişdi. 2020-ci il sentyabrın 27-də isə Azərbaycana qarşı miqyaslı hücum əməliyyatına başlanmışdı. Nəticədə Azərbaycan mülki vətəndaşlarının təhlükəsizliyini təmin etmək üçün genişmiqyaslı əks-hücuma keçmək məcburiyyətində qalmış, bununla da tarixə 44 günlük müharibə kimi düşəcək savaşa start verilmişdi.\nBu müharibə ötən il noyabrın 8-də Şuşanın azad edilməsindən iki gün sonra Bakı, Yerevan və Moskva arasında üçtərəfli bəyanatın imzalanması ilə başa çatıb. Azərbaycan Prezidenti İlham Əliyevin 2020-ci il dekabrın 3-də imzaladığı sərəncamla Şuşanın işğaldan azad olunduğu gün, yəni noyabrın 8-i Zəfər Günü elan edilib. Beləliklə, bundan sonra hər il 8 noyabr Azərbaycanda Zəfər Günü kimi qeyd olunacaq.\nXatırladaq ki, qala şəhər olan Şuşanın əsasını 18-ci əsrdə Qarabağ xanı Pənahəli xan qoyub. Şuşa Azərbaycan üçün dərin emmosional mədəni əhəmiyyətə malikdir. Bu şəhər əsrlər boyu Azərbaycan mədəniyyətinin beşiyi hesab olunub.\nQeyd etmək lazımdır ki, azərbaycanlılar beynəlxalq birlik tərəfindən tanınan ərazilərinin 20%-nin işğalı ilə heç vaxt barışmayıb. Ermənistan Şuşanı 1992-ci ildə işğal etmiş, bununla da Azərbaycanın sanki “qəlb”ini itirmişdi. Odur ki, son savaşın dönüş nöqtəsi də məzh Şuşanın azad edilməsi əməliyyatı olub.\nPrezident İlham Əliyevin digər sərəncamı ilə Şuşa şəhəri Azərbaycanın mədəniyyət paytaxtı elan edilib.\nQeyd etdiyimiz kimi, İkinci Qarabağ müharibəsi noyabrın 10-da imzalanmış üçtərəfli bəyanatla sona çatıb. Bu sənəd müharibəni dayandırmaqla yanaşı, Yerevanla Bakı arasında ciddi problemlərin həllinin təməlini də qoyub. Buraya sənədin imzalandığı vaxt hələ də işğal altında olan ərazilərin (Ağdam, Kəlbəcər və Laçın) azad edilməsi, regionda bütün iqtisadi və nəqliyyat kommunikasiyaların açılması da daxil idi. Üstəlik, üçtərəfli bəyanat Cənubi Qafqazın tarixində yeni dövrün başlanğıcıdır. “Altılı əməkdaşlıq platforması”, Zəngəzur dəhlizinin yaradılması kimi yeni əməkdaşlıq təşəbbüsləri də bunun təsdiqidir. Yeri gəlmişkən, Zəngəzur dəhlizi təkcə Ermənistanla Azərbaycanı birləşdirməyəcək, həm də Cənubi Qafqazın region olaraq mövqeyini gücləndirəcək. Üstəlik, bu dəhliz müxtəlif coğrafi və geosiyasi bölgələr arasında qarşılıqlı əlaqəni təmin edəcək.\nErmənistan rəhbərliyi ilkin dövrlərdə Zəngəzur dəhlizinin açılmasına qarşı çıxsa da, Yerevanın son bəyanatları göstərir ki, o, ölkənin cənub hissəsində Azərbaycana dəmir və avtomobil yolları marşrutu verməyə hazırdır. Söhbət Azərbaycanın əsas hissəsini onun eksklavı olan Naxçıvan Muxtar Respublikası ilə birləşdirəcək yollardan gedir.\nBeləliklə, 44 günlük müharibə nəticəsində Azərbaycan ərazilərinin işğalına son qoyulub. Lakin təxminən 30 il davam etmiş işğal dövründə Ermənistan Azərbaycan ərazilərini darmadağın edib. Bu gün uzun illər işğal altında olmuş ərazilərindəki dağıntıların miqyasını hər kəs öz gözləri ilə görə bilər. Bu ərazilərə səfər etmiş çoxsaylı xarici qonaq bir zamanlar həyatın qaynadığı, insanların yaşadığı ərazilərin tamamilə məhv edildiyini görən zaman dəhşətə gəlir. Burada Azərbaycanın dini irsi – məscidlər, ibadət yerləri belə, yerlə-yeksan edilib. Ölgədə mövcud olmuş 67 məsciddən 65-i yer üzündən silinib, qalan 2 məscidə ciddi ziyan vurulub, onlar təhqir olunub. Bu bölgədə Azərbaycan məxsus digər abidələr də tamamilə dağıdılıb. Ağdam şəhəri yerlə-yeksan etdiyindən, o, “Qafqazın Hiroşiması” adlandırılır. Bu da son deyil. Ermənistan 30 illik işğal dönəmində 100 mindən çox mədəniyyət nümunəsinin olduğu 22 muzeyi, 4,6 milyon kitabın saxlanıldığı 927 kitabxananı, 85 məktəbi, 4 teatrı, 2 konsert zalını, 4 qalereyanı, 808 mədəniyyət sarayını dağıdıb.\nİndi Azərbaycan azad edilmiş ərazilərin bərpası ilə məşğuldur. 2021-ci ildə bərpa işlərinə 1,3 milyard dollar vəsait ayrılıb. Bu gün bölgədə bərpa işlərinin sürəti heyrətləndiricidir. Azad olunmuş ərazilərdə, yəni Laçın, Füzuli və Zəngilanda 3 beynəlxalq hava limanının tikintisi planlaşdırılır. Füzuli Beynəlxalq Hava Limanında işlər cəmi 8 aya başa çatıb. 2021-ci il oktyabrın 26-da bu hava limanının təntənəli açılış mərasimi keçirilib. Mərasimdə Azərbaycan Prezidenti İlham Əliyev ilə Türkiyənin dövlət başçısı Rəcəb Tayyyib Ərdoğan da iştirak ediblər.\nHazırda Zəngəzur dəhlizinin Azərbaycandan keçən hissəsinə daxil olan Horadiz-Ağbənd dəmir və avtomobil yollarının tikintisi davam etdirilir. Laçın və Zəngilanda hava limanları tikilir. Üstəlik, Zəngilanın Ağalı kəndində “ağıllı kənd” layihəsi həyata keçirilir. Bu, regionun ilk “ağıllı kənd”i olacaq.\nBir sözlə, Azərbaycan azad edilmiş ərazilərin bərpası, bölgənin məcburi köçkünlərin qayıdışı üçün yararlı məkana çevrilməsi istiqamətində əzmlə çalışır.\nBütün bunların fonunda Bakı Yerevanla münasibətləri normallaşdırmağa hazır olduğunu da bəyan edir. O, Ermənistanı dəfələrlə sülh sazişi imzalamağa çağırıb. Məsələ ondadır ki, üçtərəfli bəyanatın imzalanmasından bir il keçməsinə baxmayaraq, bəzi problemlər hələ də qalmaqdadır. Misal kimi, azad edilmiş ərazilərdəki yerüstü minalarla bağlı problemi göstərmə olar. Azərbaycanlı mülki vətəndaşlar Ermənistanın bölgəyə 30 illik işğal dönəmində yerləşdirdiyi minalardan hələ də əziyyət çəkir. İkinci Qarabağ müharibəsinin başa çatmasından bu yana 140-dan çox mülki azərbaycanlı mina partlaması nəticəsində həyatını itirib və ya yaralanıb. Bu ərazilər hazırda dünyada ən çox minanın olduğu bölgədir. Ermənistan isə minalı ərazilərin xəritələrini Azərbaycana verməkdən hələ də imtina edir. Ən pisi odur ki, Yerevanın Bakıya Ağdam, Zəngilan və Füzuli rayonlarının minalı ərziləri ilə bağlı verdiyi xəritələrin dəqiqliyi cəmi 25%-dir.\nDaha bir problem Ermənistanın media vasitəsilə zaman-zaman revanşist şüarlar səsləndirməsidir. Bu fikirləri cəmiyyətə bir zamanlar siyasi həyatlarını Azərbaycanın işğal altındakı əraziləri hesabına sürdürmüş siyasi fiqurlar ötürür. Ermənistanın üçtərəfli bəyanatın müddəalarını tam yerinə yetirməməsinin səbəbi də məhz bu revanşizm və irredentizmdir. Hər halda, Yerevan hər şeydən öncə sənədin 4-cü maddəsini icra etmir: “Rusiya Federasiyasının sülhməramlı kontingenti bölgəyə erməni silahlı qüvvələrinin geri çəkilməsilə paralel olaraq yerləşdirilir”.\nBu müddəada açıq-aydın deyilir ki, Ermənistan hərbi birləşmələri Azərbaycanın azad edilmiş ərazilərində qala bilməz. Amma təəssüf ki, 10 noyabr bəyanatından sonra da bölgədə onların iştirakı ilə bəzi insidentlər baş verib. Məsələn, erməni yaraqlıları Laçın dəhlizi vasitəsilə Azərbaycan ərazilərinə keçərək azərbaycanlı hərbçilərə qarşı təxribatlara yol verib. Bundan əlavə, Rusiya sülhməramlılarının müvəqqəti yerləşdirildiyi Azərbaycan ərazilərində olan erməni yaraqlıları Şuşanı atəşə tutub, Ermənistandan Azərbaycanın azad edilmiş Kəlbəcər rayonu və Naxçıvan Muxtar Respublikasındakı mövqelərinə atəş açılıb. Əlbəttə, bu hərəkətlər regionda dayanıqlı sülhün bərqərar olmasına xidmət etmir. Amma keçmişdən dərs götürmək lazımdır: revanşist və eksponsionist siyasətlə heç zaman üstünlük əldə edilməyib, xoşbəxtliyə nail olunmayıb. Bir sözlə, bu siyasət faydalı deyil. Hətta bu siyasəti yürüdənlərin özlərinə belə. Bu, yalnız dağıntılara, çox sayda itkilərə və insanların əziyyət çəkməsinə səbəb olur.\nBeləliklə, postmünaqişə dövründə ciddi imkanların yarandığı ortadadır. Digər tərəfdən, ciddi problemlərin həll edilməsinə də ehtiyac var. Əgər keçmişin dəhşətli hadisələrindən uzaqlaşmaqla bağlı səmimi istək varsa, şəffaflıq olmalıdır. Buna 44 günlük müharibəyə son qoymuş sənədi imzalayan bütün maraqlı tərəflər əməl etməlidir. Görünən odur ki, birtərəfli səylər müharibə və düşmənçiliyin nəticələrini aradan qaldırmağa kifayət etməyəcək.\nYeri gəlmişkən, razılaşmalara hər kəsin əməl etməsi, həmçinin azad edilmiş ərazilərdə minatəmizləmə və bərpa etmə işlərinin effektli, rahat şəkildə həyata keçirilməsi istiqamətində bizim Qərbdən olan nüfuzlu tərəfdaşlarımız da səyləri birləşdirə bilər. Hər halda, bir müddət əvvəl ABŞ, Avropa İttifaqı (Aİ), Rusiya, ATƏT və Gürcüstanın bu kimi məsələlərdə uğurlu əməkdaşlığının şahidi olmuşuq. Söhbət Azərbaycanın bir neçə mina xəritəsi əvəzində saxladığı erməniləri Ermənistana qaytarmasından gedir. Doğrudur, qeyd etdiyimiz kimi, mina xəritələrinin dəqiqliyi Azərbaycan tərəfini məyus edib. Amma bu nümunə göstərir ki, təhlükəsizlik baxımından mühüm əhəmiyyət kəsb edən məsələlərin həllinə yardım istəyi varsa, çıxış yolu tapmaq hər zaman mümkündür.\nBir sözlə, 21-ci əsrdə eksponsionist siyasətlə barışmaq deyil, onu qınamaq lazımdır. Keçmiş səhvlərdən dərs götürülməsi daha yaxşı gələcəyin yaradılmasına və daha aydın perspektivlərin açılmasına yardım göstərə bilər. İndi Azərbaycanda səmimi şəkildə ümid edirlər ki, bundan sonra Ermənistanla sülh, konstruktiv əlaqələr mümkün olacaq.\nBeləliklə, 8 noyabr Azərbaycan tarixində əlamətdar gün – Zəfər Günüdür. Həmin gün Azərbaycan, nəhayət, ərazi bütövlüyünü bərpa edib, BMT Təhlükəsizlik Şurasının 1993-cü ildə qəbul etdiyi qətnamələri (822, 853, 874 və 884) icrasına nail olub. Bu qətnamələrdə Azərbaycanın beynəlxalq birlik tərəfindən tanınan ərazilərindən işğalçı qüvvələrin dərhal, tam və qeyd-şərtsiz çıxaırılması tələb olunurdu. 8 noyabr həm də Cənubi Qafqazın gələcəyini müəyyən edən gündür. Ümid edək ki, bu region bir daha əvvəlki vəziyyətə qayıtmayacaq.


11 Avq 2018 / 00:15\nTeach.az xəbər verir ki, otağınız böyükdürsə, onu daha maraqlı hala gətirmək imkanınız daha böyükdür. Otağın rənginə uyğun olan kitab rəfi daha maraqlı edə bilər. Kitablarınızı və əşyalarınızı saxlaya biləcəyiniz kitab rəfi sizə çox lazım olacaq.\nDivar rəngində isə açıq rəngləri seçməlisiniz. Çünki günün yorğunluğunu bu otaqda atacaqsınız. Qırmızı rəng isə cütlüklər arasında gərginlik yaradır. Bu rəngdən qətiyyən istifadə etməyin.(atv.az)


“Bakı Qış Neft Məktəbi”nin açılış mərasimi keçirilib\n4 Mart 2014 13:44\nBakı Ali Neft Məktəbində BANM və Alman Akademik Mübadilə Xidməti (DAAD) tərəfindən təşkil edilən “Bakı Qış Neft Məktəbi”nin açılış mərasimi keçirilib.\nAçılış mərasimində ARDNŞ-nin kadr, rejim və informasiya texnologiyaları üzrə vitse-prezidenti Xalik Məmmədov, Təhsil Nazirliyinin Beynəlxalq Əlaqələr şöbəsinin rəhbəri Fariz Rzayev, Alman Akademik Mübadilə Xidmətinin (DAAD) Bakı məlumat mərkəzinin direktoru Nikola Ulliş, layihə iştirakçıları və Bakı Ali Neft Məktəbinin professor-müəllim və tələbə heyəti iştirak edib.\nMərasimi giriş nitqi ilə başlayan Bakı Ali Neft Məktəbinin rektoru Elmar Qasımov bu layihədə iştirak etmək üçün Almaniyanın Lüdviq Maksimillian Universiteti, Berlin Texniki Universiteti, Leypziq Universiteti və digər tanınmış universitetlərindən gəlmiş tələbələri ölkəmizdə və Bakı Ali Neft Məktəbində görməkdən məmnunluğunu ifadə edib. Sonra layihə haqqında ətraflı məlumat verən E.Qasımov vurğulamışdır ki, bu layihənin məqsədi bilik və təcrübələrin inkişaf etdirilməsi və paylaşılması, eyni zamanda qədim tarixə, əsrarəngiz təbiətə malik olan, Avropanın və regionun enerji təhlükəsizliyi həllində önəmli rol oynayan, artıq dünyanın enerji siyasətinin tərkib hissələrindən biri olan Azərbaycanla tanışlıqdır. Daha sonra BANM-in fəaliyyət istiqamətləri və gələcək perspektivləri haqqında məlumat verən E.Qasımov bildirmişdir ki, bu ali təhsil müəssisəsinin yaranmasında məqsəd ölkəmizin inkişafında rol oynayacaq savadlı, yüksəkixtisaslı kadrlar yetişdirməkdir.\nTədbirdə iştirak edən Təhsil Nazirliyinin Beynəlxalq əlaqələr şöbəsinin rəhbəri Fariz Rzayev öz çıxışında qeyd edib ki, Azərbaycanda beynəlxalq standartlara uyğun şəkildə aparılan islahatların və görülən işlərin miqyası ildən-ilə genişlənir. Bu baxımdan insan resurslarının müasir standartlara uyğun şəkildə gücləndirilməsi olduqca önəmli məsələdir. F.Rzayev bu məsələnin vacibliyini hər zaman diqqət mərkəzində tutan ölkə prezidenti İlham Əliyevin başçılığı ilə ölkədə təhsil sahəsində həyat keçirilən islahatları haqqında ətraflı məlumat verib.


NATO Parlament Assambleyasının Müdafiə və Təhlükəsizlik Komitəsinin video konfrans formatında iclası keçirilib\nSentyabrın 2-də NATO Parlament Assambleyasının Müdafiə və Təhlükəsizlik Komitəsinin video konfrans formatında iclası keçirilib.\nMilli Məclisin Mətbuat və ictimaiyyətlə əlaqələr şöbəsindən APA-yaverilə məlumata görə, iİclasda Azərbaycanın qurumda nümayəndə heyətinin rəhbəri, Milli Məclisin Müdafiə, təhlükəsizlik və korrupsiya ilə mübarizə komitəsinin sədri Ziyafət Əsgərov iştirak edib.\nQuruma üzv və assosiativ ölkələrin nümayəndələrinin qatıldığı onlayn iclasın gündəliyinə Rusiya və Qərbi Balkanlarla bağlı və digər məsələlər daxil edilib.\nÖlkəmiz Ümumdünya Səhiyyə Təşkilatina 10 mln. dollar məbləğində maddi yardım ayırıb. Azərbaycan hökuməti dünyada koronavirus infeksiyasının yayılması riskinin qarşısının alınması istiqamətində beynəlxalq birliyin səylərinə töhfə məqsədilə ÜST-ün “Strateji Hazırlıq və Cavab Planı” çərçivəsində “COVID-19 müraciəti” adlı Fonduna 5 milyon ABŞ dolları məbləğində könüllü maliyyə yardımının verilməsi barədə qərar qəbul edib. Ümumilikdə, Azərbaycan Respublikası COVİD-19-a qarşı mübarizədə qlobal həmrəylik nümayiş etdirərək 30-dan artıq dövlətə humanitar yardım göstərib.\n3 Sentyabr 2020 12:00 987\n29 Sentyabr 2020 15:31 0\n29 Sentyabr 2020 15:26 7\n29 Sentyabr 2020 15:03 63\n29 Sentyabr 2020 15:02 70\n29 Sentyabr 2020 15:01 77\n29 Sentyabr 2020 14:59 77\n29 Sentyabr 2020 14:58 77\n29 Sentyabr 2020 14:57 77\n29 Sentyabr 2020 14:26 91\n29 Sentyabr 2020 14:25 91\n29 Sentyabr 2020 14:24 84


Dəyərsizlik duyğusu – Taedium Vitae\nDəyərsizlik duyğuları içində yaşayan biri üçün digər insanlar ya özündən üstündür, ya da aşağı; tayı yoxdur. Bəzi insanlara xor baxar, çünki onlarda özünə oxşatdığı bəzi xüsusiyyətlər görər və bu insanları bəyənmədiyi şəxsiyyətini özünə əks etdirən bir güzgü kimi qavrayar. Bunu şüurlu şəkildə dərk etmədiyi üçün də onları özündən daha dəyərsiz görər. Əslində, başqalarını xor görən insan özünü də xor görər, beləliklə, alçaldılmaqdan qorxan biridir. Bir başqasının onu alçaltması, əslində özünün də özünü alçaltdığı həqiqətilə üzləşməsinə səbəb olar.\nDəyərsizlik hissi yaşayan insanın bəzi insanları ucaltması yaratdığı qeyri-real ssenarilərin nəticəsidir; bu insanların özünün sahib olmaq istədiyi görkəmə sahib olduğu illuziyasından qaynaqlanır. Digər tərəfdən, bu insanlara qarşı şüursuz olaraq düşmənlik hissləri bəsləyərlər, çünki varlıqları onlara öz əskikliklərini xatırladar. Tərsinə işləyən proseslə şüuraltındakı düşmənlik hissi gücləndikcə, bu insanlara duyulan heyranlıq da artar. Bu yığılan düşmənlik duyğularını şüuraltında saxlamaq çətinləşdiyində istifadə olunan bir idarəetmə mexanizmasıdır. Ancaq bəzən ucaldılmış insanın bir qüsuru aşkarlandığında şüuraltında toplanmış düşməncə meyillər birdən şüura çıxa bilir. Beləliklə, özünün yaratdığı tanrını özü də yox edir. Bir insanı öncəliklə ucaldıb, sonradan onu devirməyə çalışmaq mövcud cəmiyyətimizin üzvlərində tez-tez rastlanan bir haldır.\nMaşınını məsuliyyətsizcəsinə idarə edən bir adam nə özünün, nə də digər insanların dəyəri ola biləcəyini, daha doğrusu, həyatın dəyərli olduğunun fərqində deyildir. Sağlam bir həyat üçün gərəkən tədbirləri bildiyi halda etməyən insan da həmçinin!\nDəyərsizlik hissi yaşayan insan, öz dəyərsiz varlığına vermədiyi ixtiyarı başqalarına verməyə meyillidir, ancaq adətən öz yaxınları, daha doğrusu özünə bağlılığı olan insanlar – həyat yoldaşı, uşaq və başqaları – bunun xaricində qalır. Özü kimi onları da xor görər və dəyərsizliyinin bir uzantısı kimi qavrayar. Onu rəddetmə ehtimalı olan insanlara əhəmiyyət verməsinin əksinə, onu qəbul edəcək davranışlar sərgiləyən insanları alçalda bilər. Onun fikrincə, dəyərsiz birisini qəbul edən bir insanın özü də dəyərsizdir.\nBir çox insanın həqiqi mənliyi ilə, cəmiyyətin rəğbətini qazanmaq üçün xarici dünyaya tanıtdığı şəxsiyyət bir-birindən fərqlənir. İnsanlar xüsusilə iş həyatlarında belə bir maskanı davamlı istifadə edərlər, adətən axşam evə gedərkən çıxarar, amma çox vaxt bir başqa maska taxarlar. Bəzi insanlar dostlarıyla birlikdə olduğu zaman üçüncü maskadan da istifadə edə bilir. Beləcə, fərqli vəziyyətlərə uyğunlaşmağa çalışar.\nMüəyyən bir dərəcədə, bu maskalar insanın müasir dünya şərtləri içində həyatını davam etdirə bilməsi üçün zəruridir. Lazım olanda xoşunuza gəlməyən insanlara qarşı dostca davranmanızı təmin edər və insanın mənfəətini qorumasına kömək edər.\nLakin əgər bir insan girdiyi rola özünü çox verərsə oynadığı rol ilə öz həqiqi şəxsiyyətini bir-birindən ayıra bilməyəcək hala gələr. Beləliklə, özünə yadlaşmağa başlayar. Nəticədə mənliyi qabarar və özünə çox fikir veməyə başlayar. Bununla da kifayətlənməz, bu rolu digər insanlara da yansıdar və onlardan da eyni rolu oynamalarını gözləyər. Avtoritet halına gəldiyində özü ilə birlikdə işləyənləri bezdirər, ana və ya ata olduğunda uşaqlarından bacarıqlarının üzərində nailiyyətlər gözləyər.\nBir insanın nə olduğu ilə nə olması gərəkdiyi arasındakı uyğunsuzluq dəyərsizlik hisslərinin təbii nəticəsidir. Bu səbəblə, özünə yadlaşmaq bahasına mühüm nailiyyətlər qazanmış bəzi insanlar bəzən boşluq və mənasızlıq hiss edərlər. Bəziləri o günə qədər özünü aldatdığının və həqiqətdə maraqlanmadığı şeylərlə maraqlanırmış kimi göründüyünün fərqinə vara bilər. Bunu görə bilməyənlər isə qazandıqları müvəffəqiyyətlərə rəğmən yenə də özlərini əskik görərlər. Belə bir vəziyyət dəyərsizlik duyğularının daha da güclənməsinə səbəb olar.\nŞəxsiyyətin individuallaşması üçün insanın özü ilə bağlı həqiqətləri mümkün dərəcədə şüurlu hala gətirməsi gərəkir. Lakin bir çox insan özünü tanımaq üçün çaba göstərmədən həyatına məna qata bilməyi umar və istədiklərini tapa bilmək üçün bir möcüzənin gerçəkləşməsini gözləyər. Halbuki, insan həqiqətlərini bildiyi dərəcədə özüylə uzlaşa bilər və ətrafına qarşı da daha mərhəmətli olar. Bunu bacarmayan biri isə bəyənmədiyi və qəbul etmədiyi şüuraltı mənliyini digər insanlara əks etdirər, onları tənqid edər və qınayar. Bunu edərkən əslində tanımadığı həqiqi mənliyini izləməkdə olduğunun fərqində deyildir.\nDəyərsizlik hissi yaşayan insan öz gerçək mənliyini qəbul etmədiyindən qeyri-real bir üstünlük həddinə çata bilmək üçün çaba göstərər və enerjisinin çoxunu bu məqsədlə tükətər. Lakin bu məqsədə çatmaq üçün yaradılar metodlar elastiklikdən məhrumdur və özünü tanrılaşdırmaq ümidi ilə yaratdığı məqsədlər əlçatmaz dərəcədədir.\nÜstəlik seçdiyi məqsədlər cəmiyyətə deyil, şəxsi mənfəətlərinə yönəlikdir; arzuları xudbinlik dərəcəsindədir və öz üstünlüyünü təmin edə bilmək üçün digər insanlara zərər verəcək təşəbbüslər edə bilər. Üstünlüyünü güc və pul qazanaraq gerçəkləşdirmək istəyən insan məqsədinə çatmaq üçün digər insanları asanlıqla istifadə edə bilər. İntellektual üstünlüyünü isbat etmək üçün ətrafındakıları davamlı tənqid edən və səhvlərini axtaran bir digəri onların düşüncə və istəklərinə hörmət edə bilməz. Digər insanlara dəyər verə bilmədiyi üçün bütün bu çabalarına rəğmən yenə də özünü dəyərsiz və cəmiyyətdən kənar qalmış hiss edər. Nüfuz uğrunda bu qədər çabaladığı halda ətrafındakıların hörmətini qazana bilməməsinin səbəbini anlaya bilməz.\nDəyərsizlik hissi yaşayan insan əlaqələrində ziddiyyətlidir. Bəzən üstünlüyünü isbat etmək məqsədiylə insanlarla sıx əlaqəyə keçər, özünü əskik və natamam hiss etdiyi zamanlarda isə onlarla qarşılaşmamağa çalışar. Belə bir insan yalnız öz üstünlüyünü göstərə biləcəyi mühitlərə girmə cəsarətini göstərər, ikinci planda qaldığını hiss etdiyi ya da üstünlük maskasının düşərək dəyərsizlik duyğuları ilə üzləşmə təhlükəsinin olacağı vəziyyətlərdən uzaq durar.\nMəsələn, pul gücüylə özünü nüfuzlu edən biri intellektual dəyərlərə əhəmiyyət verilən bir mühitdən uzaq dura bilər; hər yerdə diqqət mərkəzində olmaq istəyən bir başqası girdiyi bir mühitdə digər insanların fikirlərini paylaşmamaq və onlardan fərqli biri olduğunu vurğulamaq üçün danışıqlara qatılmaya bilər. Çünki dəyərsizlik hiss edən bir insan üstün olmaq məcburiyyətindədir.\nDəyərsizlik duyğusunu aradan qaldırmaq məqsədilə üstün olma ya da göstəriş çabasında olan insan bunu gerçəkləşdirmək üçün xəyali bir məqsəd yaradar və bütün davranışlarını bu çərçivədə formalaşdırar. Arada bir digər istəklərindən və məqsədlərindən söz salsa da yaratdığı məqsədin gərəkdirdiyi meyildən kənara çıxmaz. Məsələn, hər kəsin hörmətini qazanmağı özünə məqsəd seçmiş bir insan digər insanlarla birlikdə olduğu zamanların hər anında davranışlarını bu məqsədə xidmət edəcək şəkildə formalaşdırar. Müəyyən bir ssenarini izləmək məcburiyyətində olan aktyor kimidir, lakin oynadığı oyunun fərqində deyildir. Yalnız hörmət gördüyündə mövcud olduğunu hiss edə biləcəyindən, digər alternativləri görməz.\nGöstəriş çabası içində olan insan bir-biri ilə ziddiyyətli halları birlikdə yaşayar. Bir yandan mənliyinə hakim olan məqsədə çatmağa çalışarkən, digər yandan bu məqsədi gerçəkləşdirmiş olduğuna inanar. Məsələn, insanların heyranlığını qazanmaq niyyətində olan biri bir yandan digər insanların özünə heyran olmaları üçün çabalayarkən, digər yandan özünü hamının heyranlığını qazanmış biri olaraq görər. Bir yandan hər kəsin özünə heyran olduğuna inanarkən, digər yandan bunun ətrafındakı insanlar tərəfində davamlı olaraq təsdiqlənməsini istər. Gözlədiyi tərifi eşitmədiyi zamanlarda ətrafını buna məcbur edəcək davranışlara girişər. Ona görə, bu onun haqqıdır.\nDəyərsizlik hissinə qarşı belə məntiqsiz bir qürur sistemi yaratmış olan insan qüsursuz saydığı mənliyinə uyğun olmayan davranışlar sərgilədiyinin fərqinə vardığında qüsurunu qətiyyən xoş qarşılamaz. Niyə belə davrandığını anlamağa çalışacağı yerdə özünü mühakimə və tənqid edər. Özünə qarşı mərhəmətsizliyi gerçək dünyasını anlaya bilməsini və yaşadığı hadisələrdən dərs ala bilməsini əngəlləyər. Həqiqi şəxsiyyətinin olmaq istədiyi insanın xüsusiyyətlərinə sahib olmaması qərarsızlığına səbəb olar. Özünü daim başqalarıyla müqayisə etmək və onlardan daha üstün olduğunu hiss etmək məcburiyyətindədir. Bundan ötrü, gerçək mənliyi ilə üzləşmə ehtimalının təhdidi altında yaşayar.\nÖzünü üstün bir varlıq olaraq görən insan ətafından gələn ən kiçik tənqidi belə qəbul edə bilməz. Gerçək mənliyi ilə üzləşməsinə səbəb olan vəziyyətləri dünyanın axırı gəlibmiş kimi yaşayar. Bu səbəblə, qürurunu zədələyə biləcək bir vəziyyətlə qarşılaşdığında ya da qarşılaşmaq üzərə olduğunu hiss etdiyində o vəziyyətdən qaçmağa çalışar. Qaça bilmədiyi zamanlarda isə dəyərsizlik duyğularının altındakı düşməncə meyillər idarəsindən çıxar və qüruruna zərbə vuranlardan intiqam almağa çalışar.\nBelə bir qürur insanı özünə yadlaşdırar və şəxsiyyət bütünlüyünün pozulmalarına səbəb olar. Gerçək mənliyinə qarşı yaratığı nifrətin nəticəsində görkəmli bir şəxsiyyəti mənimsəməyə çalışan insan bu uğurda davamlı güzəştə gedər. Özü üçün daha vacib olan bir çox mövzunu kənara qoyaraq bütün çabasını və enerjisini ideallaşdırdığı görüntüsünü davam etdirə bilməsi üçün etdiyi gərəksiz sərmayələrə sərf edər. Edilən güzəştlərsə özünə yönəlmiş nifrəti daha da gücləndirər və çıxılmaz vəziyyətin yaranmasına yol açar. Şəxsiyyətini bütünləşdirmək çabası içində, bəzən olmaq istədiyi insanla, bəzən də bəyənmədiyi mənliyi ilə eyniləşər. Ancaq hansı istiqamətdə getsə də ikisi arasındakı çarpışmadan xilas ola bilməz və bu hal ona əzab verər.\nDəyərsizlik duyğuları bir insanın cinsi kimliyi ilə əlaqədar olaraq da yaşana bilər. Bu qadınlarda kişilərə nəzərən daha açıq bir şəkildə yaşanır. İçində yaşadığımız mədəniyyət, kişiyə və kişilik roluna üstünlük verir. Digər tərəfdən, qadın və qadının həyata keçirdiyi işlər üstüörtülü bir tərzdə xor görülür. Cəmiyyətimizin bəzi təbəqələrində olduğu kimi, qız uşağına oğlan uşağından daha az dəyər verilən bir mühitdə böyümüş bir qadın həmcinslərini alçalda bilər və gerçək qadınlıq şəxsiyyətindən saparaq cəmiyyətin üstün tutduğu kişisayağı davranışları mənimsəyə bilər. Belə edərək üstün bir varlıq ola biləcəyini və dəyərsizlik duyğularından xilas ola biləcəyini zənn edər.\nHalbuki, bu davranışlar sadəcə kişilərdə görüldüyündə cəmiyyətin rəğbətini qazandığına görə öz gerçək şəxsiyyətindən vaz keçməklə özünü hamıdan öncə öz qarşısında alçaltmaqda olduğunu görməz. Belə davranışlar bəzən qadının qadınlığıyla ətrafına meydan oxuması, məsələn, kişiləri başdan çıxarıb sonra onları incitməyə ya da istismar etməyə çalışması şəklində də görülə bilər. Bu davranışların ardında qadınlıq şəxsiyyətiylə əlaqədar dəyərsizlik duyğuları vardır.\nOxşar davranışlar kişilərdə də rastlanır. Cəmiyyətin kişi şəxsiyyətiylə bağlı gözləntilərini qarşılaya bilmədiyi üçün özünü dəyərsiz görən insanlar, kişiliklərini şişirdilmiş bir şəkildə yaşayaraq üstün bir varlıq ola biləcəkləri illuziyasına qapılırlar. Belə kişilər çox sayıda qadını başdan çıxarmaqla ya da aqressiv davranışlarıyla güclü kişi obrazına çata biləcəklərinə inanmışlardır. Bəziləri isə, kişilikləriylə əlaqədar dəyərsizlik duyğularını tam tərs istiqamətdə yaşayar. Qadınsı şəxsiyyəti mənimsəyərək özündən gözlənilən kişilik rolunu vecinə almadığını cəmiyyətə meydan oxuyurmuşcasına və insanları şok edərcəsinə sərgiləyər.\nBeləliklə, cinsi şəxsiyyətləriylə əlaqədar dəyərsizlik duyğuları yaşayan qadın da, kişi də kişilik olaraq anladıqları davranışları mənimsəməyə çalışar və bu şişirdilmiş davranışların həqiqi mənada kişi şəxsiyyətiylə əlaqəsi olmadığını görə bilməzlər. Bu insanlar cəmiyyətdə kişilik və güclülük məfhumlarının eynimənalı olması nəticəsində, özlərinə görə yaratdıqları bir kişilik obrazının gözləntilərinə özlərini uyğunlaşdırmağa çalışar. Bir başqa deyişlə, qadın “kişi”, kişi də “daha kişi” olmaqla güclü ola biləcəyinə inanar.\nİnsanın üstün sandığı qeyri-real bir şəxsiyyəti mənimsəməyə çalışaraq dəyərsizlik duyğularından xilas olmağa çalışması daha ciddi problemlərin yaranmasına səbəb olduğu kimi, əsas problemi də həll etməz. Məsələn, bəzi insanlar intellektual bir üstünlük yaradaraq hər şeyin iradə və məntiq gücü ilə həll edilə biləcəyinə özünü inandırmağa çalışar, amma emosional həyatında ya yalnızdır, ya da müvəffəqiyyətsiz. Göstərişə çatmaq çabası insanın yaşama sahəsini də daraldar. Həyatı özünü üstün hiss edə biləcəyi vəziyyətlərlə məhdudlaşdığından yeni təcrübələrə və fərqli yaşayışlara qapalıdır. Bundan savayı, davamlı görkəm və qüsursuzluq bir utopiyadır. Qüsursuzluğun tərifi verilə bilsəydi, bu tərifə uyan bir insan, yəqin ki, çox darıxdırıcı olardı. Qüsursuz olmağa çalışanlar belə elə olduqdan sonra!\nÜstün olmaq məcburiyyətində olan insan mövcudiyyət savaşı verməkdədir. Bu səbəblə yalnız özüylə əlaqədardır və əsas problem də buradan qaynaqlanır. Dostluq və xeyirxahlıq ictimai insan növünün irsi parçasıdır. Bu meyillər insanın uşaqlıq illərində ətrafı ilə olan səmimi qarşılıqlı əlaqəsi nəticəsində inkişaf edər və zənginləşər. Eqosentrizm , uşaqlıq dönəmlərində mülayim reaksiya verməyi öyrənməmək nəticəsində yaranan qüsurlu bir davranışdır. Digər insanların həqiqətlərini anlamaq üçün səmimi şəkildə çaba göstərməyən və yalnızca almaq üçün verən ya da verirmiş kimi görünən bir insan günahkarlıq və dəyərsizlik duyğularından xilas ola bilməz.\nBir insan mövcudiyyətinin səbəb olduğu problemlərə etibarlı və real bir şəkildə yanaşmağı bacarırsa dəyərsizlik duyğuları yaşamaz. Məğlubiyyəti də müvəffəqiyyət kimi həyatın bir parçası olaraq qəbul etdiyinə görə qarşılaşdığı vəziyyətlərdən və özü ilə bağlı həqiqətlərdən qaçmaz. Daxili dünyasındakı çarəsizlik duyğuları və xaricdən gələn məcburiyyətlər onu yaradıcı çabalara yönəldər. Sağlam düşüncə sayəsində tapdığı həllər başqalarının mənfəətlərinə mane olmaz. Sağlam düşüncədən məhrum insan özünü və dünyanı sadəcə öz gözlərindən görər, şəxsi mənfəətlərə yönəlmiş məqsədlərdə başqalarını düşünməz.\nƏzab versə də bəyənmədiyimiz özümüzlə üzləşməyi bacarmalı və bu səbəbdən əsla özümüzü lənətləməməliyik. Özünü lənətləmək ya da özünə yazığı gəlmək insanın məsuliyyətlərini görməsini əngəlləyir.\nGüclü olmaq cəsarətli olmağı gərəkdirir. Cəsarətlilik isə içində insanın öz həqiqətləriylə üzləşə bilməsini barındırır. İnsanın özünə yadlaşması hesabın qazanılan güc həqiqi güc deyildir. Gücsüzlüyümüzü yaşaya biləcək cəsarəti göstərdiyimiz bir anda biri bizi xor görərsə bu onun problemidir. Əslində içdən eyni cəsarəti göstərməyi o da istəyər, amma şişirilmiş qürurunun əsiri olduğu üçün buna cürət etməz.\nBəzi insanlar özümüzü səmimi şəkildə yaşadığımız zaman, digərlərinin bu “zəiflik”dən yararlanaraq bizi devirməyə çalışacaqları fikrini müdafiə edirlər. Halbuki, bir insan ancaq öz daxilində devrilmişsə, başqaları tərəfindən devrilə bilər.\nQüsurlu tərəfimizlə üzləşib bunu qəbul edə bilsək, bu tərəfimizin bir müddət sonra yox olma ehtimalı artar. Bu çox zaman şüurlu çaba gərəktirsə də, bəzən həll heç hiss olunmadan gerçəkləşir. Belə bir prosesi başlatmaq insanlarla əlaqələrimizdə daha da aktiv olmamızı təmin edər.\nÇünki özümüzə qarşı mərhəmətli olduqca, digər insanların qüsurlu yanlarını da daha asan qəbul edə bilərik. Odur ki, onlara həqiqi mənada bir şeylər verə bilməyimizin qürurunu hiss etməyə başlayarıq. Bu, mənliyin şişməsiylə nəticələnən qürurdan çox fərqli bir duyğudur. İnsanın özünə dəyər verə bilməsini barındırır!\nQaynaq: GEÇTAN, E., İnsan Olmak, Remzi Kitabevi, s.74-84\nMəqalələr, Psixoanaliz, Ədəbiyyat, Əsas\nDəyərsizlik duyğusu, Engin Geçtan, Var olmaq, İnsan, İnsan olmaq


Elmar Məmmədyarov: Dağlıq Qarabağ münaqişəsinin nizamlanması ilə bağlı vəziyyət dəyişməz qalır (ƏLAVƏ OLUNUB)\n14 Fevral 2013 14:43 (UTC+04:00)\nAzərbaycan, Bakı, 14 fevral /Trend, müxbir A.Tağıyeva/\nDağlıq Qarabağ münaqişəsinin nizamlanması ilə bağlı vəziyyət dəyişməz olaraq qalır. Trend-in məlumatına görə, bu barədə cümə axşamı jurnalistlərə Azərbaycanın xarici işlər naziri Elmar Məmmədyarov deyib.\n"Gələn həftə Ermənistanda seçkilər keçiriləcək, buna görə də münaqişə tərəfləri arasında növbəti danışıqların nə vaxt baş tutacağını demək çətindir", - nazir qeyd edib.\nMəmmədyarov bildirib ki, Azərbaycanın Xocalıda aeroportun açılmasına dair mövqeyi dəfələrlə səsləndirilib və beynəlxalq institutların diqqətinə çatdırılıb.\n"Biz Ermənistanın fəaliyyətini qanunsuz və bütün beynəlxalq normalara zidd olduğunu hesab edirik, çünki beynəlxalq qanunvericilik işğal edilmiş ərazilər üzərində uçuşları qadağan edir. Hətta bu uçuşlar humanitar xarakter daşısa belə", - Məmmədyarov bildirib.\n"Tərəfimizdən tikintiyə və uçuşların aparılmasına narazılıq yoxdur. Problem ondan ibarətdir ki, bu ərazilər işğal edilib. Əgər Ermənistan bu ərazilərdən qoşunlarını çıxartsa, bu uçuşları həyata keçirə bilər", - nazir bildirib.


Millimizi FİFA reytinqində gözləyən 38 xal\nAzərbaycan millisinin oktyabr perspektivi açıqlanıb.\nApasport.az saytının məlumatına görə, DÇ-2022-nin seçmə mərhələsinin bu ay baş tutacaq qarşılaşmalarının FİFA reytinqinə təsiri bəlli olub.\nOktyabrın 9-da evdə İrlandiya, üç gün sonra səfərdə Serbiyaya qarşı keçiriləcək görüşlərdə hətta heç-heçə də komandamızın xeyrinə olacaq. Hazırda 1158 xalla dünyanın 117-cisi olan Canni de Byazinin yetirmələri aktivini artırmaq üçün uduzmamalıdır. Hətta Bakıda uduzub, Serbiyada heç-heçə etmək də millimizə qazanc gətirəcək.\nYığmamız hər iki qarşılaşmada sensasiyaya imza ata bilsə, qazanılacaq 2 qələbə ümumilikdə 38 xal gətirəcək. Bu reytinqimizi 1196-ya yüksəldəcək. Lakin yığmanı gözləyən 38 xalı meydanda qazanmaq lazımdır.\nİki məğlubiyyət isə təxminən 12 xal itkisi deməkdir. Xal hesabımız 1146-ya qədər azala bilər.\nTəbii ki, xal dəyişikliyi mövqeyə də təsirsiz ötüşməyəcək. Lakin buna qonşu pillələrdəki komandaların nəticələri də təsir edəcək.\n9 oktyabr. Azərbaycan – İrlandiya\n12 oktyabr. Serbiya - Azərbaycan


LinkedIn – biznes üçün alət kimi, Azərbaycan - Biznesinfo.az\nУ офиц. Дилера Stihl в вашем регионе. Весь ассортимент и сервис\nLinkedIn – biznes üçün alət kimi\n05.11.2012 | Sergey OSİN\nLinkedIn – bu işgüzar adamların Facebook-udur\nLinkedIn populyar şəbəkəsi bu gün 150 biznes sahəsinin 175 mln.-dan çox istifadəçini əhatə edir. 2 milyondan artıq şirkət burada öz korporativ səhifəsinə malikdir. Gün ərzində orta hesabla LinkedIn-də 50 mindən artıq yeni istifadəçi qeydiyyatdan keçir. Bu dünyanın nəhəng peşəkarlar icmasıdır.\n2003-cü ilin mayında işə salınan sosial şəbəkə işçi, iş, əmtəə, xidmət axtarışı və ya işgüzar əlaqələrin genişləndirilməsi ilə məşğul olanlara fayda gətirir. LinkedIn-in əsasına o qədər də kiçik olmayan vəsait qoyan əsas sərmayədarlar – Greylock və Sequoia Capital (bir vaxtlar onlar Google və Yahoo! yaradılmasının arxasında dururdular) idi. Startapda iştirak edən sərmayə agentləri rolunda Netscape, Excite, PayPal və Half.com qeydə alınmışdı.\n2012-ci ilin martında LinkedIn 3, 645 mlrd. ABŞ dolları dəyərində qiymətləndirilib, dünyada qiymətinə görə yeddinci sosial şəbəkə olub və yalnız Facebook, YouTube, Twitter, Qzone (Çin), Sina Weibo (Çin) və Badoo (Böyük Britaniya) kimi nəhənglərdən geri qaldı.\nBu sosial şəbəkə işgüzar ünsiyyət üçün yaradıldığından, adi profilin əvəzinə sizə tam xülasə doldurmaq təklif olunacaq. Razılaşın, əgər siz işgüzar əlaqə qurmaq istəyirsinizsə, həmsöhbətin ixtisaslaşmasını bilmək faydalıdır.\nƏlaqələrin fərdi şəbəkəsinə istifadəçilərin əlavə edilməsi sistemi də standartdan kənar görünür. Siz insanla birbaşa tanış deyilsinizsə, ona başqa əlaqə vasitəsilə təqdim edilə bilərsiniz. LinkedIn “altı əlsıxma nəzəriyyəsi”ni təcrübədə qiymətləndirmək imkanı verir, yəni istənilən iki nəfər orta hesabla ümumi tanışların yalnız beş səviyyəsi ilə ayrılıblar. Əsas, pulsuz xidmətlər paketində əlaqələrin axtarışı yalnız sizin 1, 2 və ya 3 ümumi tanış vasitəsilə çıxışınız olduqda həyata keçiriləcək. Bu məhdudiyyətlər spamın qarşısını almaq məqsədilə qoyulub.\nLinkedIn-də siz təqdim edə və təqdim oluna bilərsiniz. Sizə işə potensial namizəd və ya işgüzar tərəfdaş haqqında əlavə məlumat lazım olduqda, əldə edə biləcəyiniz zəmanətlərin köməyi ilə bu və ya digər insanın peşəkar keyfiyyətləri haqqında məlumat almaq və ya fikir mübadiləsi aparmaq olar.\nSosial biznes şəbəkənin əsas funksiyası – şəxsi karyera və peşəkar imkanların həyata keçirilməsidir. İştirakçıların motivasiyası digər sosial şəbəkələrlə müqayisədə böyük üstünlük verir. Linkedİn-də təsadüfi adamlar, demək olar ki, yoxdur. Nəhəng beynəlxalq şirkətlərin top menecmenti (600 mindən nəfərdən çox) və çoxsaylı peşəkarlar burada toplanıb.\nBu sosial şəbəkə biznesin müxtəlif sahələrində yeni əməkdaşların və işgüzar tərəfdaşların mükəmməl axtarışı üzrə xidmətlər təklif edir. Linkedİn-in servislərinin əksəriyyəti insanların axtarışı və onlarla gələcək iş məqsədi daşıyır. Linkedİn-də hesab onun sahibinin özü, öz peşəkarlığı və onlara bərabər olduğu haqqında bəyan etmək imkanından xəbər verir. Siz qrupların birində gələcəkdə müştərək biznes aparmaq qərarına gələcəyiniz insanla, yəqin ki, qarşılaşa biləcəksiniz.\nKatibləri, PR və mətbuat xidmətlərini ötərək iri şirkət və ya bölmə rəhbərlərinə (əgər onlar sizin əlaqə şəbəkəsinə daxildirlərsə) müraciət etmək əhəmiyyətli üstünlükdür. Razılaşın ki, bu baha başa gəlir.\nLinkedIn-də şirkətlər öz aralarında dostluq edə, bir-birinə tövsiyə verə, adi istifadəçilərlə “dost” ola bilərlər. Sizi maraqlandıran şirkətlərin fəaliyyətini də izləmək mümkündür.\nƏlavə plagin və servislər funksionalı əməli surətdə genişləndirir. Məsələn, LinkedIn – Signal-ın köməyi ilə dar istiqamətli axtarış sorğularını izləmək mümkündür. Bir şirkətin əməkdaşlarının rəqibləri, məsələn, “The New York Times” qəzetinin Rupert Merdokun “The Daily” haqqında dediklərini aydınlaşdırmaq imkanını əyaniləşdirir.\nBir qədər əvvəl LinkedIn-də mövcud mətn və qrafik elanlardan başqa, videoreklamın köməyi ilə brendin irəlilədilməsi imkanı da yaranıb. Onu auditoriyanın ayrı-ayrı seqmentlərinə də tətbiq etmək mümkündür.\nLinkedIn-də qruplar necə işləyirlər\nSaytda milyondan artıq peşəkar icma yaradılıb. Onlar müəyyən dərəcədə təlim və bilik mübadiləsi meydançasına çevriliblər. Burada olan külli miqdarda peşəkarlar təcrübəyə malikdirlər və onunla bölüşməyə həqiqətən hazırdırlar. Fəal qrupda olarkən bazardakı təmayülləri və rəqabətdə vəziyyəti rahatlıqla izləmək olar.\nQruplara qoşularkən, siz dünyanın bir çox ölkələrində külli miqdarda peşəkarlara çıxış və onlara sual vermək, məsələnin həllini tapmaq imkanı əldə edirsiniz. Sizin suallara şəxsi cavablarınız həmçinin öz fəaliyyət sahənizdə mütəxəssis kimi nüfuzunuzun artırılmasında əlverişli olacaq.\nQruplar açıq və qapalı olur – belə icmalara çıxış verilməsi haqqında qərarı moderator verir, o həmçinin sizin qrupun mövzusuna uyğunluğunuzu qiymətləndirir. Qrupa münasibətdə səliqəlilik nümayiş etdirmək vacibdir, axı onlar tam şəkildə profildə əks olunur və sizin imicinizə təsir göstərir. Qrupun həyatında fəal iştirak sizə seçdiyiniz icmanın lideri olmağa və burada işlənmiş əlaqə bazasından və məlumatdan istifadəyə imkan verəcək.\nNatalya Korobko, biznesinfo.az-ın həmtəsisçisi\n- Mən LinkedIn-dən peşəkar əlaqələrin həcmini genişləndirmək üçün istifadə edirəm. Burada tək ümumi tanışlıq prinsipi ilə deyil, həm də kəsişən fəaliyyət sahəsi üzrə insanları tapmaq asandır.\nFaydanı pul ifadəsi ilə ölçməyin hələ mənası yoxdur. Amma biz LinkedIn vasitəsilə portala baxışı və onun nüfuzunu yüksəldirik. LinkedIn bizim jurnalistlərə və satış üzrə menecerlərə lazımi insanlarla əlaqə qurmaqda kömək edir.\nSynergy Group Holdinq Şirkətinin Müşahidə Şurası sədrinin müavini Fəxriyar Cabbarov.\n- Mən bu sosial şəbəkədən işgüzar dairəni və biznes üzrə potensial tərəfdaşları genişləndirmək üçün istifadə edirəm.\nLinkedIn hələ mənim işimə o qədər də çox kömək etməyib. Güman ki, mən sadəcə orada kifayət qədər fəal deyiləm.\nMaxmedia Reklam Agentliyinin direktoru, Red PR Agentliyinin təsisçisi Tatyana Mikayılova.\n- LinkedIn – peşəkar şəbəkədir və öz növbəsində kifayət qədər dar istiqamətli sosial mediadır. Peşəkarların şəbəkələşməsinə (gələcəkdə müəyyən faydalar əldə etmək məqsədilə işgüzar əlaqələrin qurulması – red. qeydi) istiqamətlənib. Rekruterlərə, həmçinin insanları muzda tutan və ya potensial tərəfdaşlar axtaran top menecerlərə kifayət qədər rahatdır.\nƏlaqələr bizim biznesə kömək ediblərmi? Yəqin ki, peşəkarlar arasında brand awareness (“brendin” tanınması) aləti kimi – bəli!\nAçar sözlər: texnologiyalar sosial şəbəkələr LinkedIn


Azərbaycandakı banklarla bağlı maraqlı araşdırma | Bizimxeber\nAzərbaycandakı banklarla bağlı maraqlı araşdırma\n18 İyun 2014 / 19:54 / Baxış sayı: 418\nÖlkədə fəaliyyət göstərən bankların vəziyyəti getdikcə pisləşir. Belə ki, zərərlə işləyən kommersiya banklarıının sayının artması bir tərəfə, illik audit hesabatlarını təqdim edə bilməyən banklar da var.\nHalbuki qanunvericiliyə əsasən, bank və xarici bankın yerli filialı mühasibat uçotunu aparmalı, fəaliyyətlərini, maliyyə vəziyyətlərini əks etdirən hesabatları, o cümlədən illik maliyyə hesabatlarını tərtib etməlidirlər. Maliyyə ilinin qurtarmasından ən geci beş ay müddətində hesabat auditor rəyi ilə birlikdə səhmdarlara, habelə müştərilərə təqdim edilməlidir. Yenə də qanunvericiliyə görə, bankların maliyyə hesabatı martın 31-dək, audit hesabatları isə aprelin 20-dək hazır olmalı, rəsmi internet ünvanlarında yerləşdirilməlidir.\nBaşlayaq bankın maliyyə hesabatlarından. “Amrahbank” ASC 2013-cü ilin hesabatını yerləşdirsə də, ayrıca audit rəyini verməyib. Bankın cari ilin 3 ayı ilə bağlı hesabatı diqqət çəkir. Məlum olur ki, 3 ayda 99 832,80 manat əsas borc yaranıb. Bu borc üzrə vaxtı keçmiş kreditlərin həcmi 11 465,10 min manat olub. Kreditin əsas hissəsi 90 014,00 manatı şəxsi, ailəvi və s. məqsədlər üçün fiziki şəxslərə verilib. Ən çox vaxtı keçmiş kredit də bu portfel üzrə yaranıb. Bu arada bank maliyyə hesabatı kimi ancaq kredit portfelini açıqlayıb.\n2013-cü ilin illik hesabatını açıqlamayıb. Bununla belə, rüb ərzində maliyyə göstəricilərini veb səhfəsinə yerləşdirib.\nCari ilin rüblük hesabatını təqdim etsə, də bankın illik hesabatından səs soraq yoxdur. Audit rəyi isə 2010-cu maliyyə ilinin fəaliyyətini əks etdirir…\nSonuncu dəfə 2012-ci ildə hesabat verib. Bundan sonra yəqin ki, bank hesabatllılıqa “tövbə ” edib.


Bakının mərkəzində küçə yeməyi festivalı başa çatıb | Müstəqil Araşdırmalar mərkəzi\nBakının mərkəzində küçə yeməyi festivalı başa çatıb\nOktyabrın 24-29-da yenidən Bakının mərkəzində, şəhərin ən parlaq və dadlı festivallarından biri olan “Food and Drinks Fest” keçirilib. Milli.Az Trend-ə istinadən bildirir ki, festival “Meal For Real” komandası və Azərbaycan Dövlət Turizm Agentliyi tərəfindən təşkil edilib.\nFestival bu dəfə Fəvvarələr meydanında keçirilib. Fəvvarələr meydanının seçilməsində məqsəd paytaxtın daha çox sakini və qonağının bayram ab-havasına qərq olmasını təmin etməkdir. Festival qonaqlarını daha zəngin mədəni proqram – populyar musiqi, ustad-dərsləri, blogerlərlə görüşlər və müxtəlif müsabiqələrlə sevindirib. Həmişə olduğu kimi şəhərin ən yaxşı restoranları özlərinin yerli və dünya mətbəxinin ən məşhur yeməklərini təklif ediblər.\nOktyabrın 24-dən 28-dək saat 11:00-dən 23:00-a qədər davam edən festivalın əsas məqsədi – küçə yeməyinin təkcə tez qəlyanaltı deyil, həm də yeni dadlar və hisslər dünyasına qapı açan bütöv bir mədəniyyət olduğunu nümayiş etdirmək olub. Və bu əsas məqsəd özünü doğruldub.\nXatırladaq ki, bu, sayca IV Küçə yeməyi festivalıdır. 2017-2018-ci illərdə “Baku Street Food Festival”, “Baku Sweet November” və “Baku Summer Food Fest” festivalları keçirilib.


Şimali Koreyada həbsdən yenicə azad olunmuş amerikalı tələbə öldü\n2022, 29 İyun, çərşənbə, Bakı vaxtı 19:47\nBir həftə öncə Şimali Koreyada həbsdən azad olunmuş amerikalı tələbə Otto Warmbier vəfat edib. O, öz evinə koma vəziyyətində gətirilmişdi. Qohumlarının verdiyi məlumata görə Warmbier Ohayo ştatındakı Cincinnati xəstəxanasında iyunun 19-da ölüb.\n“Təəssüf ki, şimali koreyalılar təfərindən ona qarşı dəhşətli davranış başqa cür nəticələnə də bilməzdi” deyə qohumların müraciətində qeyd olunur.\nOtto Warmbier Şimali Koreyaya 2015-ci ilin dekabrında turist qrupu ilə birlikdə getmişdi. Az sonra onu oteldən təşviqat posterini oğurlamaqda suçlayaraq həbs etmişdilər.\nTələbə günahını boynuna almışdı və onu 15 il ağır əmək cəzasına məhkum etmişdilər. 2016-cı ilin yazında komaya düşmüşdü. Şimali Koreya hökumətinin dediyinə görə, buna səbəb Warmbier-in botulizm xəstəliyinə tutulması və yuxu həbi qəbul etməsi olmuşdu.\nRəsmi Pxenyan 22 yaşlı Warmbier-i bir həftə öncə “humanitar əsaslar” adı altında azad etmişdi və onu ABŞ-a yollamışdı. Amerika həkimləri gəncə beyin hüceyrələrinin geniş məhvi diaqnozu qoymuşdu, onun orqanizmində botulizmin aşkar olunmadığını da qeyd etmişdilər.


Monastırlarda həyat - Hekayə - 2022\nBütün xristianlar sərvət toplayaraq bir çox yepiskop və keşişin rəhbərlik etdiyi dəbdəbəli həyatı tənqid etmək tərəfdarı deyildilər. Məsihin təlimlərini və yoxsul həyatını götürməyə çalışan bir çox dindar insanlar maddi mallardan imtina edərək daha sadə bir həyat tərzi seçdilər. Beləcə qalxdı monastik sifarişlər.\nYeni sifarişlər arasında, São Bento tərəfindən yaradılanlar\nAbbeys: Namaz, iş və intellektual istehsal mərkəzləri\nOrta əsrlərdə çox sayda abbey quruldu. Bəziləri çox məşhur oldu və bu gün də mövcuddur, məsələn Avstriyadakı Melk.\nMelk Abbey, Avstriya\nBu abbey və ya abbess tərəfindən idarə olunan rahiblərin və rahibələrin məskunlaşması adlanır.\nOrta əsr abbaları praktik olaraq özünü təmin edirdi. Adətən kilsələr, kitabxanalar, bir çox otaq (hücrələr), alətlər və vaqonlar, tövlələr və tövlələr, mətbəxlər və s. İstehsalı və təmiri emalatxanaları var idi.\nHəmişə buğda, arpa, çovdar, üzüm, meyvə və s. Yetişdirilən böyük bir əmlakın mərkəzində yerləşirdilər. Donuzlar, toyuqlar, hinduşka, ördəklər, öküzlər, inəklər, atlar və s.\nRahiblər özləri becərmə və tərbiyə işlərində çalışırdılar. Lakin bəziləri vaxtlarını kitabxanada, antik dövrün böyük yazıçılarının, xüsusən yunan və romalıların əsərlərini kopyalamaq və öyrənmək üçün keçirirdilər. Onlar kopirist rahiblər idilər. Əsl sənət əsərləri hazırladılar. Səhifələrin kənarlarında bu gün Gothic olaraq tanıdığımız bir şriftdən istifadə edərək illüstrasiyalar (işıqlandırmalar) çəkdilər.\nBir kopiyaçı rahibinin illüstrasiyası\nİşıqlandırma və qotik hərf ilə mətn\nAbbeylərdə işdən əlavə vaxtın çox hissəsi dua və müqəddəs mahnı oxumağa həsr olunmuşdu.\nAbbeylərin ən ağır işi yerinə yetirən çox sayda qulluqçusu da var idi.\nCopyright 2022 \_ Orta əsrlər dünyasında kilsənin gücü (davamı)...


Millimiz birbaşa 1/4 finala vəsiqə qazandı- Yeniləndi » Respublik.info\nRespublik.info » Gündəm » Millimiz birbaşa 1/4 finala vəsiqə qazandı- Yeniləndi\n“Respublik.info” xəbər verir ki, A qrupunda çıxış edən Almaniya bu gün qrupda məğlub olmayan Millimiz ilə Milli Gimnastika Arenada qarşı-qarşıya gələcək.\nMillimiz dördüncü seti "Almaniya" üzərində qələbə qazanaraq aktivinə 3 xall yazdı. Uduzmayan millimizin aktivində 9 xalla birbaşa 1/4 finala vəsiqə qazandı. Almaniya isə aktivində 6 xalla ikinci yerə sahib çıxdı. Millimiz aktivinə yazdığı 3xalla qrup liderliyin qoruyub saxladı.\nMillimizin oyuna böyük maraq yaranaıb, azarkeşlər bütün sektorları doldurublar. Növbəti oyuna çıxacaq Ukraniya millisi oyunu canlı olaraq sektorda izləyir.\nAlmaniya-Azərbaycan görüşünü Azərbaycan Respublikasın prezidenti cənab İlham Əliyev Milli Gimnastika Arenaya gələrək oyunu canlı izlədi.\nQeyd edək ki, Almaniya qrupda 3cü yerdə çıxış edir 4 xalla, Millimiz isə qrupa liderlik edir 6 xalla.\nAlmaniya: 1. (L) Dürr 2. Kemmsies 3. Hanke 4.(C) Formm 5. Poll 6. Geerties 7. Pettke 10. Stigrot 11. Lippmann 14. Schoelzel 17. (L) Pogany 19. Grosser 20. Schwertmann 22. Gründing\nBaş məşqçi: Koslowski Felix\nBaş məşqçi: Garayev Faiq\n18:30 Almaniya-Azərbayacan ( 25-19; 19-25; 18-25; 18-25)\nXal durmu: Azərbaycan 6. Polşa 5. Almaniya 4. Macarıstan 0.


04:59 06 Avqust 2021\n16:07 07.07.2021 Qısa URL\nYeni tip koronavirus pandemiyası (732)\nMəqalədə qeyd olunur ki, "AstraZeneca" və "Johnson&Johnson"dan fərqli olaraq "Sputnik V"də bir deyil, iki adenovirus var və bu onun müdafiə xüsusiyyətlərini artırır. Bundan başqa, Rusiya preparatı ilə immunizasiyadan sonra heç bir ölkədə tromboz halı qeydə alınmayıb.\nBAKI, 7 iyul — Sputnik. Rusiyanın "Sputnik V" vaksini dünyanın təxminən 70 ölkəsində qəbul olunsa da, yan təsirləri ilə bağlı mübahisələr ucbatından Ümumdünya Səhiyyə Təşkilatı (ÜST) indiyə kimi bu preparatı təsdiqləməyib. Bu fikirlər "Nature" jurnalında dərc olunmuş məqalədə öz əksini tapıb.\nMəqalə müəllifləri qeyd edirlər ki, "Sputnik V" dünyada COVID-19-un profilaktikası məqsədilə qeydiyyatdan keçirilmiş ilk preparatdır və onlarla dövlətin təsdiqini alıb, ancaq peyvəndin qlobal şəkildə yayılması üçün ÜST-ün razılığı vacibdir.\nBir sıra əcnəbi epidemioloqlar həddən artıq tez qeydiyyatdan keçirildiyinə görə Rusiya preparatına tənqidi yanaşırlar.\n"Sputnik V"nin effektivliyinin koronavirusa yoluxmada 91,6 faiz olması və ağırlaşma hallarının qarşısını 100 faiz alması barədə "The Lancet"də məqalə dərc olunandan sonra bu şübhələrin bir hissəsi aradan qalxdı. Daha sonra, 2021-ci ilin aprelində Qamaleya İnstitutu yeni məlumatları elan etdi. Həmin məlumatlara əsasən, vaksinin effektivliyi 97,6 faiz təşkil edir.\nƏcnəbi alimlər tərəfindən tənqidlərin davam etməsinə baxmayaraq preparatı Cənubi Koreya, Argentina, Macarıstan, Hindistan, Birləşmiş Ərəb Əmirlikləri kimi ölkələr qəbul edib və onun təsirini 97,8 faizlik bir göstərici ilə qiymətləndiriblər.\nMəqalədə o da qeyd olunur ki, "AstraZeneca" və "Johnson&Johnson"dan fərqli olaraq "Sputnik V"də bir deyil, iki adenovirus var və bu onun müdafiə xüsusiyyətlərini artırır. Bundan başqa, Rusiya preparatı ilə immunizasiyadan sonra heç bir ölkədə tromboz halı qeydə alınmayıb. Halbuki eyni nəticəni digər preparatlar haqqında demək mümkün deyil. Xüsusən də, Argentina, Braziliya və San-Marinodan "Sputnik V"nin tətbiqindən sonra hər hansı bir ağırlaşma barədə məlumat daxil olmayıb.\nMəqalə müəllifləri vurğulayıblar ki, "Sputnik V"nin bundan sonrakı tədqiqatları onun effektivliyi və təhlükəsizliyi ilə bağlı xaricdə də daha aydın mənzərənin yaradılmasına kömək edəcək.\n"Sputnik V" insan adenoviral vektorlarının sübut edilmiş və yaxşı öyrənilmiş platformasında yaradılıb. Vaksinasiyaya cəlb olunmuş 3,8 milyon Rusiya vətəndaşının analiz nəticələrinə görə, preparatın effektivliyi 97,6 faizdir. Qamaleya Mərkəzindən verilən məlumata görə, bu, "The Lancet" jurnalında dərc olunmuş nəticədən (91,6%) yüksəkdir.\npeyvənd, COVID-19 pasportu, Sputnik-V peyvəndi, Rusiya, məqalə


Tencerələrdə tərəvəz yetişdirmək: faydalı məsləhətlər - Kolleksiyalar - 2021\nƏkin etmək üçün bir torpağınız yoxdursa, unutmayın ki, tərəvəz bağçası balkonda qablarda və ya qutularda tərəvəz yetişdirərək də edilə bilər. Beləliklə, ruhdan düşməməliyik və daha kiçik bir miqyasda olsa belə, teras becərməyə çalışa bilərsiniz.\nAçıq sahədə böyümək və qazanda etmək eyni şey deyil, balkonunu becərməyə başlamaq istəyənlər və bunu necə edəcəyini bilməyənlər üçün bəzi tövsiyələr vermək faydalı ola bilər.\nBu fəaliyyətin uğuru üçün üç vacib məqam var. Bunlar yaxşı ümumi tövsiyələrdir, Orto Da Coltivare-də balkonda bağçanın bələdçisində tapa biləcəyiniz xüsusi məqalələrlə qazan becərilməsinin hər aspektinin xüsusiyyətlərinə nəzər salırıq.\nTez-tez və davamlı suvarma\nBitki bağını becərərkən bir neçə gün suvarmağı da unutmaq olar, ancaq qazan daha kiçikdir və tez quruyur. Bir qabda saxlanılan bitki kök sistemini dərindən inkişaf etdirə bilmir və qısa müddətdə qazanın dibi ilə qarşılaşdığı üçün nəmli yeraltı axtarışa gedə bilər. Bu səbəbdən lazım deyil heç vaxt suyunuz tükənməsin balkon tərəvəzlərimizə və tez-tez suvarma aparırıq. Vazo kiçikdirsə, daha yaxşısına görə çox su verməyə ehtiyac yoxdur nəm az, lakin tez-tezBununla birlikdə, suyun bankanın altına çatmasına da diqqət yetirin.\nTencere üçün doğru bitkiləri seçin\nKartof yetişdirmək və ya çiyələk yetişdirmək eyni şey deyil, qablarda qablarınızda saxlamaq üçün ən məhsuldar və ən faydalı sortları diqqətlə seçməyinizi məsləhət görürük. Əvvəla, terraslar ümumiyyətlə bir neçə kvadrat metrdir və bir keçid də qalmalıdır, bunun üçün məcburiyyətində qalacaqsınız diqqətlə dizayn edin balkon bağınızı optimallaşdırmaq üçün. Məsələn, balkonda balqabaq yetişdirmək mümkündür, ancaq terasta hegemonizasiya edərək çox yer oğurlamaq riski var, buna görə kiçik ölçülü olanlar üçün daha kiçik bitkilərin üzərinə düşmək daha yaxşıdır.\nOrada cırtdan növlərinin seçimi ona üstünlük verilməlidir, çünki bitki böyüdükdə geniş bir kök sistemi tələb edir, bu da qab ilə məhdudlaşsa mümkün deyil.\nBəzi bitkilər də dayaqlara tırmanaraq şaquli tərəvəz bağçasına borc verirlər: bir divar və ya istifadə edilə bilən bir korkuluk olduğu yerdə əla bir fikir ola bilər, hətta dekorativ bir fikir.\nBalkonda bağ üçün xüsusilə uyğun olan bitkilər arasında əlbəttə salatlar (kahı, roket, hindiba), albalı pomidoru, otlar (adaçayı, kəklikotu, rozmarin, ...), çiyələk, bibər var. Yeriniz varsa, badımcan və bibərlə deyil, həm də kələm və gül kələm, lobya və ya yaşıl lobya ilə cəsarət edin.\nTərəvəzlə bağlı xüsusi tövsiyələr\nQazan üçün torpaq və gübrə\nBağda heyvanların, həşəratların, yarpaqların, digər bitkilərin üzvi maddə və bitkilərin inkişafı üçün faydalı elementlərin qatqısı təklif etdiyi maddələrlə zəngin bir mühitə etibar edə bilərsiniz. Tencere isə kiçik bir qapalı torpaq parçasıdır, buna görə əkin zamanı da bitkiləri lazımlı vaxtda birləşdirərək qidalandırıcı maddələrdən məhrum etməməlisiniz.\nİlkin torpaq seçimi çox vacibdir, dərhal bitki ömrünün ilk ayları üçün qida verən kompost və ya pelletli gübrə daxil etməlisiniz. Torpaq qablarını zənginləşdirmək üçün əla bir məhsul yerqurdu humusudur, bu barədə humusdan istifadə edərək mükəmməl bir torpaq düzəltmək və eyni zamanda evin balkonunda qurdlar yetişdirə biləcəyinizi izah edən məqaləni oxuya bilərsiniz. .\nVideo: Qisda yay effekti yaradilan mekanlar. Maraqli goruntuler (شهر اكتوبر 2021).\nكيفية التحكم في الحشرات السوداء الصغيرة على النباتات في حديقتك\nCopyright 2021 \_ رعاية النبات وزراعته \_ Tencerələrdə tərəvəz yetişdirmək üçün məsləhətlər


Ermənistanın arxasında bu "mavilər" dayanır - ŞOK » Ovqat.com\nOvqat.com xəbər verir ki, Azvision.az erməni mətbuatına istinadən verilən məlumata görə, onlar Qarabağdakı separatçı qurumun nümayəndəsi Aşot Qulyanla görüş keçiriblər. Görüşdə separatçılarla münasibətlərin "genişləndirilməsi" imkanları barədə fikir mübadiləsi aparılıb.\nAvropada homoseksual olması ilə ad çıxaran Jan-Jak Flaonun Azərbaycan torpaqlarına qanunsuz səfərinə dair erməni mətbuatında yer alan məlumatlar “Avropdan növbəti siyasətçinin separatçı rejimi tanıması və ya separatçı rejimin beynəlxalq aləmə açılması” kimi xülyaçı və hər hansı əsası olmayan görüntü yaratmaqdan başqa bir şey deyil.\nİstər erməni lobbisinin nünayəndəsi Kaspar Karampetyanın, istərsə də erməni lobbisinin nökərinə çevrilən Fransua Roşbluan kimilərinin müşayiəti ilə ölkəmizin işğal olunmuş Dağlıq Qarabağ bölgəsinə səfər edənlərin kimə, nəyə, hansı amala xidmət etdikləri heç bir şübhə doğurmur.\nKarampetyanın qondarma separatçı rejimin təbliği üçün Avropa siyasətçilərini, daha doğrusu sağlam düşüncəli Avropalı siyasətçiləri, bu əraziyə aparmaq səyləri hər dəfəsində Brüsseldəki erməni lobbisinin rəhbərinin çarəsizliyini açıq şəkildə nümayiş etdirir.\nBir müddət öncə həmin Karampetyan Avropa Parlamentinin deputatı qismində yalnız bir nəfərdən ibarət siyasi partiyanın rəhbəri, siyasi təlxək Martin Sonnebornu ölkəmizin işğal edilmiş Dağlıq Qarabağ bölgəsinə aparıb, indi isə o, homoseksual evlilik qurmuş ilk Belçikalı deputat-mer kimi tarixə düşmüş Jan Jak Flaonu müşayiət edir. Maraqlıdır, növbədə daha hansı “nüfuzlu” Avropa siyasətçisi var?\nKarampetyan kimilərinin əlacsız səyləri, əslində dövlətlərin “biz, Dağlıq Qarabağ Respublikası adlı qurumu tanımırıq” kimi birmənalı rəsmi mövqeyinin təkrarən səsləndirilməsi və daha çox insanın Ermənistanın işğalçı siyasəti barədə həqiqətlərdən xəbərdar olmasına şərair yaradır. Həmçinin Avropada nüfuzu olmayan homoseksual deputatın Qarabağa səfərinin ermənilər tərəfindən fəxarətlə təqdim edilməsi separatçıların və erməni lobbisinin üzdəniraqlarla əməkdaşlığının və onların əsl kimliklərinin növbəti sübutudur.\nAna səhifəyə qayıt Baxış: 279 Tarix: 31-10-2018, 19:57\nXocavənddə 67 erməni zabitinə yeni mənzil verildi...- FOTO


Zəngəzur dəhlizi haqqında nəinki danışırıq, bu dəhlizi əməli işlərlə yaradırıq - "İki sahil"\n16 sentyabr 2021 20:04 Bütün xəbərlər Haqqımızda Əlaqə\nMədəniyyət paytaxtımız Şuşada bir araya gələn Azərbaycan və Türkiyə Prezidentlərinin imzaladığı tarixi Bəyannamədə bu fikir xüsusi qeyd edildi ki, bu tarixi hadisə İkinci Qarabağ savaşından sonra yaranmış yeni geosiyasi vəziyyətin nəticəsidir\n44 günlük İkinci Qarabağ müharibəsində tarixi Zəfərimizin yaratdığı yeni reallıqlar ölkə və dünya mətbuatının əsas müzakirə mövzularıdır. Dağlıq Qarabağ münaqişəsi tarixə qovuşsa da Qələbəmizi şərtləndirən amillər, dövlətimizin qətiyyətli mövqeyi, düzgün müəyyənləşdirdiyi və hədəfləri özündə ehtiva edən siyasətin nəticələri, Zəfərin işğalçı Ermənistanda növbədənkənar parlament seçkilərinin keçirilməsi zərurətini yaratması və sair kimi məqamlar diqqətdədir. Yeni reallıqların fonunda imzalanan Şuşa Bəyannaməsi bir daha dünyaya zəruri olan mesajları çatdırdı, yeni əməkdaşlıq formatının yaradılmasını bir tələb kimi qarşıya qoydu.\nZəfərimizin, Ermənistanın məğlubiyyətinin təsdiqi olan 10 noyabr 2020-ci il tarixli Bəyanatın 9-cu maddəsində, eləcə də 11 yanvar 2021-ci ildə Moskvada Azərbaycan və Rusiya Prezidentlərinin, Ermənistanın baş nazirinin birgə keçirdiyi görüşdə imzalanan sənəddə də iqtisadi əlaqələrin qurulması, kommunikasiyaların açılması məsələləri öz əksini tapıb. Onu da qeyd edək ki, Nizami Gəncəvi Mərkəzinin videoformatda keçirdiyi “Cənubi Qafqaz: Regional inkişaf və əməkdaşlıq perspektivləri” adlı müzakirələrdə də qeyd edilmişdir ki, nəqliyyat kommunikasiyalarının açılması, qarşılıqlı dialoq, etimad mühitinin formalaşması regionda yeni inkişaf mərhələsinin vacib şərtlərinə çevrilməkdədir.\nAmma 10 noyabr Bəyanatının imzalanmasından 7 ay keçməsinə baxmayaraq Ermənistanın sənəddə əksini tapan müddəaların icrasında yenə də seyrçiliyi vəziyyəti dəyişə bilər. Bu isə yalnız Ermənistanın düşdüyü acınacaqlı durumu daha da ağırlaşdıracaq. Bu tələb beynəlxalq səviyyədə də səsləndirilir ki, Ermənistanın siyasi elitası daha çox mövcud şərtlər daxilində gələcəyə baxmalı, antitürk, anti-Azərbaycan stereotiplərlə yaşamamalıdır. Belə olan vəziyyətdə Ermənistan yeni vəziyyəti, real imkanları, qüvvələr nisbətini düzgün qiymətləndirməlidir.\nAzərbaycanın bu gün regionda və dünyada möhkəmlənən mövqeyi göz önündədir. Zəfərimizin açdığı yeni imkanlar region və dünya dövlətlərinə yeni əməkdaşlıq formatlarının iştirakçısı, eyni zamanda, dəstəkçisi olmağa çağırış edir ki, bu da öz növbəsində sülhün, təhlükəsizliyin möhkəmləndirilməsinə xidmət edir. Azərbaycanın İkinci Qarabağ müharibəsi başlandığı andan işğalçı Ermənistana təklif etdiyi sülh modeli də regionda sabitliyin, təhlükəsizliyin təmin edilməsi üçündür. Tolerant, multikultural dəyərlərin inkişafına davamlı töhfələri ilə diqqət çəkən Azərbaycan yerləşdiyi coğrafi məkana, iştirakçısı və təşəbbüsçüsü olduğu enerji layihələrinə uyğun olaraq dövlətlər, xalqlar arasında dostluq körpüsü roluna daim yeni əlavələr edir. Azərbaycanın uğurlu siyasətinin, dövlətimizin başçısı İlham Əliyevin hədəfləri özündə ehtiva edən təkmil addımlarının nəticəsidir ki, 30 ilə yaxın davam edən işğala son qoyuldu, ərazi bütövlüyümüz bərpa edildi. İkinci Qarabağ müharibəsinin Azərbaycanın Qələbəsi, Ermənistanın kapitulyasiyası ilə başa çatdıqdan sonra işğalçı dövlətdə yaşanan siyasi böhran iyunun 20-də növbədənkənar parlament seçkilərinin keçirilməsi ilə nəticələndi. Tarixi Qələbəmiz bir daha sübut etdi ki, Heydər Əliyev siyasətini bütün istiqamətlərdə uğurla davam etdirən Prezident İlham Əliyevin müstəqil və milli maraqlara əsaslanan siyasəti sayəsində Azərbaycan güclü dövlətə, regionun siyasi, iqtisadi və humanitar mərkəzinə çevrildi, ölkəmizin maliyyə imkanları, iqtisadi potensialı, hərbi gücü artdı, Azərbaycan beynəlxalq münasibətlər sistemində öz prinsipial mövqeyi ilə seçilən yüksək nüfuza malik ölkəyə çevrildi.\nAzərbaycanın həyata keçirdiyi təcrid siyasəti nəticəsində Ermənistan bütün enerji layihələrindən kənarda qalıb. İşğalçılıq siyasəti həyata keçirib, başqa dövlətlərə əsassız torpaq iddiası ilə çıxış edən, beynəlxalq hüquq normalarına məhəl qoymayan bir dövlətin belə vəziyyətlə üz-üzə qalması qaçılmazdır. Ermənistan özü belə bir halı yaşamasına səbəb olub. Bu gün tamamilə yeni bir mənzərə yaranıb. Azərbaycan keçmişi unudub gələcəklə yaşamaq istədiyi halda, Ermənistan hələ də keçmişdə qalıb. Belə olan təqdirdə yeni reallıqlar fonunda yeni əməkdaşlıq formatlarının yaradılması prosesində gecikmələr özünü büruzə verir.\nGündəmin əsas məsələsi olan Zəngəzur dəhlizinin açılması ölkə iqtisadiyyatı və Azərbaycanın regionda söz sahibi olması üçün çox münbit şərait yaradacaq. Zəngəzurdan keçən nəqliyyat, kommunikasiya, infrastruktur layihələri bütün türk dünyasını birləşdirəcək, inkişafa yeni nəfəs verəcək. Bu dəhliz, həmçinin Qərbdən Şərqə uzanan ticarət yollarının mayakına çevriləcək. Bu səbəbdən də Zəngəzur dəhlizi Azərbaycanın milli maraqlarına tam cavab verir. Əvvəldə də qeyd etdiyimiz kimi, üçtərəfli Bəyanatın 9-cu bəndində göstərilir ki, bölgədəki bütün iqtisadi və nəqliyyat əlaqələri bərpa edilir. Bəyanatın bu bəndi Zəngəzur dəhlizinin reallaşması istiqamətində Azərbaycan üçün hüquqi zəmin yaradır. Yəni Ermənistan bu dəhlizin açılması üçün üzərinə götürdüyü öhdəliyi yerinə yetirməlidir. Zəngilanı Naxçıvanla birləşdirəcək 40 kilometrlik Zəngəzur dəhlizi mütləq açılacaq. Zəngəzur dəhlizinin açılması ilə illərlə blokada şəraitində qalan Naxçıvanın Azərbaycanın əsas hissəsi ilə əlaqəsi təmin olunacaq. Maneələrə baxmayaraq, Zəngilan-Ordubad dəmiryolu xətti və bütövlükdə Zəngəzur dəhlizinin açılması üçün real zəmin formalaşıb.\nGöründüyü kimi, bu gün regionda uzunmüddətli sülhün, əməkdaşlığın və təhlükəsizliyin təmin olunması üçün real şərait yaranıb. Dövlətimizin başçısının qeyd etdiyi kimi, Azərbaycan özü üzərinə düşən vəzifələri icra edəcək. Ermənistanın revanşist əhvali-ruhiyyəli davranış tərzi isə yalnız onların özünə ziyan verəcək.\nDövlətimizin başçısı İlham Əliyev Şuşada türkiyəli həmkarı ilə bir araya gəlib Şuşa Bəyannaməsini imzaladıqdan sonra mətbuata bəyanatında da iqtisadi əlaqələrin genişləndirilməsi üçün yaranan yeni imkanlardan bəhs edərək bildirmişdir ki, önəmli məsələlərdən biri nəqliyyat məsələsidir. Bəyannamədə Zəngəzur dəhlizinin açılması ilə bağlı çox açıq ifadələr öz əksini tapıb. Bu da İkinci Qarabağ savaşından sonra yaranmış yeni geosiyasi vəziyyətin nəticəsidir: «Bu gün biz Türkiyəni və Azərbaycanı dəmir yolu ilə, avtomobil yolu ilə birləşdirəcək Zəngəzur dəhlizi haqqında nəinki danışırıq, bu dəhlizi əməli işlərlə yaradırıq. Müttəfiqlik haqqında imzalanmış Birgə Bəyannamədə bu məsələnin əks olunması böyük məna daşıyır.»\nHər zaman Azərbaycanın, o cümlədən ədalətin, beynəlxalq hüququn tərəfində olan Türkiyə Prezidenti Rəcəb Tayyib Ərdoğan Şuşadan bu çağırışı etdi ki, bölgədə təsiri olan hər kəsi həqiqətləri görməyə, Azərbaycan xalqının Zəfərini qəbul etməyə və gələcəyə baxmağa dəvət edirik. Atəşkəs razılaşmasından sonra artıq bölgədə bütün tərəflər üçün yeni əməkdaşlıq imkanları yaranıb. Azərbaycanlı qardaşlarımın bu məsələdə son dərəcə istəkli olmalarının ən yaxın şahidiyik.\n«Türkiyə olaraq biz də coğrafi qonşuluq əlaqələrimizi daha dərin əməkdaşlıqlara yönəltmək istəyirik» söyləyən Rəcəb Tayyib Ərdoğan qeyd etmişdir ki, Ermənistanın ona xoş niyyətlə uzadılan həmrəylik əlini tutmasını, ortaq gələcəyi birlikdə formalaşdırmaq fürsətindən yaxşı istifadə etməsini arzu edirik. Altılı platformada Rusiya, Türkiyə, Azərbaycan, Ermənistan, Gürcüstan və İran var. İstəyirik ki, bölgə rahatlıqla, sülh içində yaşanan bir bölgə olsun: «Bu addımı atmaq üçün biz qardaşımla birlikdə hər cür fədakarlığa hazırıq. Cənab Putin eyni qaydada bu cür fədakarlığa hazırdır. Bu istiqamətdə atılacaq addımlarla bölgə bir sülh bölgəsinə çevriləcək.» O da xüsusi qeyd edilmişdir ki, bu tarixi fürsətin reallığa söykənməyən həvəslər, ifadələr və fəaliyyətlərlə qaçırılmaması ən böyük arzumuzdur. Bölgədəki yeni reallığa fayda vermək istəyən hər kəsin nifrət və təhrik siyasətindən əl çəkərək sülh və əməkdaşlığı təşviq etməyə istiqamətlənməsi əsas şərtdir. Belə bir mühit formalaşanda Ermənistan ilə münasibətlərin normallaşması üçün biz də üzərimizə düşəni edəcəyimizi hər fürsətdə deyirik. Bu ümidverici proses Azərbaycan ilə Ermənistanın imzaladıqları atəşkəs razılaşmasını əhatəli və uzaqgörən bir sülh müqaviləsi ilə tamamladıqları halda çox sağlam şəkildə davam edəcəyinə inanırıq.\nİki qardaş ölkənin siyasi iradəsi, qətiyyəti sayəsində reallaşan enerji layihələrinin coğrafiyası genişlənir. Artıq əməkdaşlıq regional çərçivədən çıxaraq beynəlxalq miqyas alıb. BTC və BTƏ neft-qaz layihələrinin uğurlu sonluqla başa çatması Azərbaycanı regional inkişafın aparıcı qüvvəsinə, dünyanın enerji təhlükəsizliyinin təminatçısına çevirib. İki qardaş ölkənin birgə səyləri nəticəsində əhəmiyyətinə görə enerji layihələrindən geri qalmayan BTQ dəmir yolu layihəsi də reallığa çevrildi. Bu gün artıq dünya çoxtərəfli əməkdaşlığın başlanğıcı kimi dəyərləndirilən, nəzərdə tutulan vaxtda icrası başa çatdırılan Cənub Qaz Dəhlizinin əhəmiyyətindən, dünyanın enerjim xəritəsinə gətirdiyi yeniliklərdən bəhs edir. reallıq budur ki, ölkəmiz enerji sektorunda qazandığı davamlı uğurları ilə dünyanın enerji xəritəsini yenidən tərtib etdi.\nŞuşada Azərbaycan və Türkiyə Prezidentlərinin mətbuata birgə bəyanatlarında qarşıdakı dövrün perspektivlərindən bəhs edilərkən qeyd olundu ki, ticari və iqtisadi əməkdaşlığın miqyası daha da genişləndiriləcək. «Azərbaycan ilə Bakı-Tbilisi-Ceyhan, Bakı-Tbilisi-Qars və TANAP kimi nəhəng layihələri birlikdə tamamladıq. Bu layihələr ölkələrimizlə birlikdə bütün bölgənin rifahına və sabitliyinə töhfə verir. Trans-Adriatik boru kəməri layihəsi – TAP-ın tamamlanması ilə ölkəmiz ərazisindən keçən Azərbaycan təbii qazı Avropa bazarındakı yerini almışdır» söyləyən Türkiyə Prezidenti qeyd etmişdir ki, əziz qardaşımın da dediyi kimi, xüsusilə “bir millət, iki dövlət” təməli üzərində yüksəltdiyimiz əlaqələrimizi daha da inkişaf etdirəcək yeni bir tarixi addımı atdıq: «Bu addım çox önəmlidir. Bunu bundan sonrakı prosesdə daha da gücləndirəcəyik və gücləndirərək yolumuza da davam edəcəyik.»\nÜmumiləşdirilmiş şəkildə qeyd etsək, Şuşa Bəyannaməsi Azərbaycan-Türkiyə əlaqələrinin yeni dövrdəki yol xəritəsi olmaqla yanaşı, Zəfərimizin yaratdığı yeni reallıqların qarşıya qoyduğu hədəflərin gerçəkləməsinə xidmət edən ilk addımdır. Bir daha bəyan edildi ki, artıq təkcə iki ölkəni deyil, bölgəni əhatə edən bir qətiyyətin bu sənəddə ifadə olunduğunu görürük. Türkiyə Prezidenti bildirmişdir ki, Azərbaycanın Cənubi Zəngəzur dəhlizi layihəsini çox əhəmiyyətli hesab edir və dəstəkləyirik. Bu layihənin həyata keçirilməsi ilə Şərqdən Qərbə hər kəsin istifadə edə biləcəyi yeni bir ortaq dəhliz açılacaq. Bu, çox böyük əhəmiyyət kəsb edir.\nAzərbaycan regional inkişafın aparıcı qüvvəsi, yeni reallıqlar fonunda diktə edən tərəf kimi mövqeyini daha da möhkəmləndirir. Ermənistan yeni reallıqlarla barışmaqla özünün gələcək inkişafını təmin etmək imkanındadır. Azərbaycan dövlətinin humanist addımları buna geniş imkanlar açır.


Bu gün 21 yanvar — 20:33\nBakıda keçmiş məhkum tapança ilə tutuldu\nPaytaxtda üstündə qanunsuz olaraq odlu silah gəzdirən şəxs saxlanılıb.\nDaxili İşlər Nazirliyinin (DİN) Mətbuat xidmətindən virtualaz.org-a verilən məlumata görə, Bakı Şəhər Baş Polis İdarəsi Cinayət Axtarış İdarəsinin əməkdaşları tərəfindən əllərdə qanunsuz saxlanılan odlu silah-sursatın aşkar edilməsi istiqamətində əməliyyat həyata keçirilib.\nBelə ki, Baş İdarəyə Sabunçu rayonu, Bakıxanov qəsəbəsində Ramil adlı şəxsin üstündə qanunsuz olaraq odlu silah gəzdirməsi barədə əməliyyat məlumatı daxil olub. Keçirilən təxirəsalınmaz tədbirlər nəticəsində həmin şəxs, əvvəllər dəfələrlə məhkum olunmuş paytaxt sakini Ramil Həsənov tutularaq Baş İdarəyə gətirilib.\nOnun üzərində şəxsi axtarış aparılan zaman 1 ədəd istifadəyə yararlı “Makarov” markalı silah, ona məxsus daraq və 7 ədəd patron aşkar olunaraq götürülüb. Saxlanılan şəxs ifadəsində odlu silah-sursatı tapdığını və polisə könüllü təhvil vermək əvəzinə üzərində gəzdirdiyini etiraf edib.\n11:12 • 27 sentyabrMüdafiə Nazirliyi təkzib edir və bildirir: “Ordumuz tam üstünlüyə malikdir”\n11:03 • 27 sentyabrDavid Tonoyan ölkədən qaçıb? ERMƏNİSTAN MÜDAFİƏ NAZİRİ YEREVANDA DEYİL\nAzərbaycanda hərbi vəziyyət elan olundu TƏCİLİ


Millət vəkili Könül Nurullayeva Türkiyə mediasına açıqlama verib. » Veteninfo.az Azərbaycanda özəl xəbərlər, araşdırmalar, təhlillər və müsahibələrin tək ünvanı\nƏsas səhifə Millət vəkili Könül Nurullayeva Türkiyə mediasına açıqlama verib.\nTarix: 29.07.2020 14:09 Oxunma sayı: 366 Bölmə: SİYASƏT,\nAçıqlamada əsasən Ermənistanın işğalçılıq siyasəti, sərhəd təxribatı və xaricdə soydaşlarımızın keçirdiyi dinc aksiyaçılara qarşı ermənilərin aqressiyası, Azərbaycan-Türkiyə ortaq hərbi təlimləri və regional təhlükəsizlik məsələlərinə toxunulub. K.Nurullayeva bildirib ki, Ermənistan bütün dünyanın gözü önündə terror siyasətini davam etdirir. İyulun 12-də sərhəddə baş verən hərbi təxribat, mülki əhalinin atəş altında saxlanması və qətlə yetirilməsi, Avropa və Birləşmiş Ştatlarda soydaşlarımızın keçirdiyi dinc aksiyalara aqressiv müdaxilə, zorakılıq halları-bütün bunlar Ermənistanın işğal siyasətinin tərkib hissəsidir: "Azərbaycan dəfələrlə bəyan edib- Ermənistanın işğalçılıq siyasəti regional və qlobal təhlükədir, dünya birliyi işğalçıya yerini göstərməlidir. İşğalçı ilə işğala məruz qalan arasında fərq qoymağın vaxtıdır. Ermənistan 30 ilə yaxındır işğal altında saxladığı Azərbaycana məxsus əraziləri boşaltmalıdır, çünki "status-kvo” sonsuza qədər davam edə bilməz! Bunu ATƏT-in Minsk Qrupunun həmsədrləri də dəfələrlə bəyan edib. Ermənistanın bu cür təxribatlarda məqsədi hər nə olursa olsun, dünya birliyi də, Ermənistan da yaxşı dərk edir ki, Azərbaycanın Ali baş komandanı, prezident İlham Əliyevin də hər zaman bəyan etdiyi kimi-Azərbaycan öz dədə-baba torpaqlarında ikinci erməni dövlətinin yaradılmasına imkan verməyəcək."


Koreya Beynəlxalq Əməkdaşlıq Agentliyinin (KOICA) Azərbaycan Ofisi tərəfindən həyata keçirilən “CIAT Paylaşımdır” Proqramı çərçivəsində İqtisadiyyat Nazirliyi yanında Dövlət Vergi Xidmətinin Tədris Mərkəzi əməkdaşlarının “Sahibkar qadınların vergi biliklərinin artırılması” mövzusunda təqdim etdikləri layihə Proqramın 2021-ci il üzrə ilk qalibi olub. Bununla əlaqədar Gəncə şəhəri, Şamaxı, Qusar, Zaqatala və Sabirabad rayonlarında sahibkar qadınların vergi mövzusunda maarifləndirilməsi nəzərdə tutulub.\nLayihənin növbəti təlimi Qusar rayonunda 3 saylı Ərazi Vergilər İdarəsinin dəstəyi ilə keçirilib. Təlimlərdə Qusar, Quba, Xaçmaz və Şabran rayonlarında fəaliyyət göstərən qadın sahibkarlar iştirak ediblər.\nTədbirdə Dövlət Vergi Xidmətinin Tədris Mərkəzinin, Qusar rayon İcra Hakimiyyətinin, KOICA Azərbaycan Ofisinin rəhbərliyi və “Ekvita” şirkətinin nümayəndəsi iştirak edib.\nTəlim zamanı müxtəlif vergi növləri, habelə vergi hesabatlarının hazırlanması ilə bağlı nəzəri və praktiki izahlar, vergi qanunvericiliyinin pozulmasına görə məsuliyyət məsələləri barədə məlumatlar qadın sahibkarların diqqətinə çatdırılıb, suallar ətrafında müzakirələr aparılıb.


Elman Rüstəmovun dövründə bank sektorunda nə inkişaf etmədi?\nUzun müddət Mərkəzi Bankın rəhbəri vəzifəsində olmuş Elman Rüstəmovun vəzifəsini tərk etməsi Azərbaycanın xəbər məkanında böyük səs-küy yaratdı.Deyilənlərə görə, onun yerini hazırda Paşa Bank-ın İdarə Heyətinin sədri olan Taleh Kazımov tutacaq. O dünən Mərkəzi Bankın İdarə Heyətinin üzvü vəzifəsinə təyinat alıb.\nElman Rüstəmov demək olar ki, Azərbaycanın müstəqilliyi başladığı dövrdən bu vəzifədə idi. Onun savadlı bir şəxs olmasına dair çox insan rəy bilidirib və bizim buna şübhəmiz yoxdur. Burada söhbətimizi daha çox Elman müəllimin etmədiyi işlərdən salacağıq.\nƏvvəla onu qeyd edək ki, Elman Rüstəmov bank sektoruna normal hesabatlılıq sistemini tətbiq edə bilməmişdir. Hələ ölkədə 2015-ci ildə devalvasiyalar baş verən zaman, bir çox bank hesabatları açıqlamırdı və bu səbəbdən onların müştəriləri bankın hansı vəziyyətdə olmasına dair məlumat ala bilmirdilər. Bu məsələ, banklara nəzarət Maliyyə Bazarlarına Nəzarət Palatasına verildikdən sonra oranın səyləri nəticəsində aradan qaldırılmışdır və hazırda demək olar bütün banklar o dövrdən etibarən rüblük hesabatlarını konkret tarixlərə qədər saytlarında dərc etməlidirlər.\nİkinci məsələ, Elman Rüstəmovun rəhbərliyi dövründə, bank sektoru innovasiyalara açıq olmayıb. Bankların onlayn kreditləşmədən tutmuş, ödənişlərə qədər bütün sahələrində çox konservativ yanaşma ilə bütün kanalları bağlı olub. Banklar bu sahədə Mərkəzi Bankın tətbiq etdiyi qaydalara görə demək olarki heç bir yenilik edə bilməyiblər. Yəqin ki, buna səbəb bütün sektorda pul axınlarına nəzarətin daha güclü olması ilə bağlı idi – amma nəticə olaraq Azərbaycan bank sektoru qonşu ölkələrin bank sektorlarından xeyli geridə qalmışdır. Taleh Kazımovun kommersiya bankında işləməsini nəzərə alaraq, ümid edirik bu problemlərin çoxu ilə yerində tanış olduğundan, onların həllində adekvat addımlar atılacaqdır. Buna ümid böyükdür.\nElman müəllimin etmədiyi digər məsələ isə, ölkədə qiymətli kağızlar, birja və s. əməliyyatların tamamilə inkişaf etməsinin qarşısı alınmışdır. Bu bazarda nə Mərkəzi Bank nədə Maliyyə Bazarlarına Nəzarət Palatası tərəfindən ciddi iş görülə bilməyib. Hazırda bu bazarların nəinki qərb ölkələrində, hətta qonşu ölkələrdə sürətlə liberallaşdırılması, innovasiyaların tətbiqi prosesi gedir. Lakin Azərbaycanda bu bazar demək olarki yox səviyyəsindədir. Düzdür, bəzi investisiya şirkətləri bunu hansısa formada reallaşdırmağa çalışsada, bu proses qənaətbəxş vəziyyətdə deyil.\nMərkəzi Bank son illərdə Azərbaycanda olan bankların sayının azaldılmasında maraqlı olub. Yəni oyunu daha az oyunçu ilə idarə etmək daha rahat olar prinsipini əsas götürmüşdür. Bir tərəfdən zəif banklar bağlanıb, digər tərəfdən bazara yeni oyunçu buraxılmayıb. Mərkəzi Bankdan yeni bank lisenziyası son dövrlər alan olmayıb. BOKT lisenziyasını almaq isə olduqca çətinləşdirilib.\nOdur ki, Taleh Kazımovun görəcəyi kifayət qədər köklü, strageji məsələlər vardır. Ona bu işdə uğurlar arzu edirik!


İsmayıllıda kəndə ayı hücumu olmayıb - Açıqlama+\nSosial-iqtisadi 15/09/2019 12:57\nBioloji Müxtəlifliyin Qorunması və Xüsusi Mühafizə Olunan Təbiət Ərazilərinin İnkişafı Departamenti direktoru Hikmət Əlizadə bildirib ki, kəndə ayı hücumu olmayıb. Kənd sakini meşəyə yemişan toplamağa gedərkən ayı hücumuna məruz qalıb:\n“Vətəndaş meşəyə yemişan toplamağa gedib.Bu zaman ayı hücumuna məruz qalıb. Yaşayış yerləri böyüyür. Meşə ilə həmsərhəd ərazilərdə yeni yaşayış yerləri salınır. İnsanlar meşəyə odun toplamağa, meyvə yığmağa gedirlər. Təbii ki, bu zaman ayı hücumları olur. Bu səbəbdən meşə ilə həmsərhəd ərazilərdə yaşayan insanlar ehtiyatlı olmalıdır. Xüsuilə payız-qış aylarında ehtiyatlı olmalıdırlar. Vəhşi heyvan sərhəd tanımır”.\nOxumağa dəyər: İsrail vətəndaşı koronavirusa yoluxdu


Azərbaycanda ilk dəfə onlayn könüllülük fəaliyyəti başlayır\n25 Oktyabr 2019 16:10\nƏmək və Əhalinin Sosial Müdafiəsi Nazirliyinin tabeliyindəki DOST Agentliyində “Virtual DOST” alt proqramının təqdimatı keçirilib.\nPublika.az xəbər verir ki, Agentliyin İdarə Heyətinin sədri Fərid Məmmədov DOST Agentliyi haqqında, eləcə də DOST mərkəzində könüllülük fəaliyyəti barədə danışıb, bəzi statistik məlumatları iştirakçıların diqqətinə çatdırıb.\nAgentliyin İnsan resurslarının idarə edilməsi və təlim departamentinin Könüllülərlə iş şöbəsinin müdiri Ruslan Mirzəliyev “Könüllü DOST” proqramının 3 alt proqramı, həmçinin “Virtual DOST” barədə geniş məlumat verib.\nO, “Virtual DOST”un əhatə edəcəyi şəxslər, onların seçim üsulları, yerinə yetirəcəyi funksiyalar və digər mikrolayihələrin həyata keçirilməsi haqqında da danışıb.\n“Virtual DOST” alt proqramını “Könüllü DOST” proqramının tərkib hissəsidir. “Virtual DOST” alt proqramı sayəsində müxtəlif sahələr üzrə peşəkar mütəxəssislər, ictimai xadimlər kompüter, planşet və ya smartfondan istifadə etməklə ofisdə, evdə və ya internet olan istənilən məkanda könüllü kimi fəaliyyət göstərə biləcəklər. Bu proqram həmçinin əlilliyi olan şəxslərin sosial inteqrasiyası baxımından uyğunluq təşkil edir və onların evdən çıxmadan könüllü kimi fəaliyyət göstərmələri üçün yaxşı imkan yaradır. “Virtual DOST”lar təhsil, təlim, tədqiqat, PR, konsaltinq və s. sahələr üzrə verilən tapşırıqları onlayn qaydada yerinə yetirəcəklər.


“Çünki bu çay Moskva və Vaşinqton arasında demarkasiya xətti kimi müəyyən edilib. Rusiya və Amerika əsgərləri arasında birbaşa, həmçinin onların müttəfiqləri arasındakı silahlı konfliktlərdən qaçmaq üçün onu keçmək olmaz. Kreml Suriya vətəndaş müharibəsində Bəşər Əsəd rejiminin silahlı qüvvələrini qələbə yoluna çıxardı. Ağ Ev “Suriya Demokratik Gücləri”ni (SDF) dəstəkləyir. Onlar ölkəsinin şimalında İŞİD-ə qalib gəldilər və “xilafət”in paytaxtı Rakkanı tutmağa çalışırlar. Razılaşmanın Rusiya tərəfindən pozulması demək olar ki, müharibə elanıdır. Rusiya Hərbi Hava Qüvvələrinin dəstəyi ilə Suriya ordusu Fərat çayının şərq sahili üzrə irəliləyir. Rejim qüvvələrini SFD-dən yalnız beş kilometr ayırır. Artıq bir neçə dəfə onlar arasında döyüşlər baş verib. Rusiya Hərbi Hava Qüvvələri hətta SDF-in mövqelərini bombardmana məruz qoyub. Hətta Rusiya Müdafiə Nazirliyinin rəsmi nümayəndəsi general-mayor İqor Konaşenkov ABŞ-ın ali komandanlığını xəbərdar edib ki, Rusiya və Suriya qoşunları yenidən atəş altına düşərsə, SDF ilə yanaşı, Amerika hərbçiləri də atəşə məruz qalacaq”, - məqalədə deyilir.\nMəqalədə bildirilir ki, Moskva, görünür, Deyr-Ez-Zoru döyüşsüz ABŞ-a və onun müttəfiqlərinə vermək istəmir: “Çünki orada yalnız ölkənin ən böyük neft və qaz ehtiyatları mövcud deyil, Fəratın vadisi həmçinin böyük taxıl anbarıdır. Bundan başqa, İŞİD-in rəhbərləri İraq və Suriyadan guya, bu regiona qaçıblar. Hətta İŞİD lideri Əbubəkr əl-Bağdadinin İraqla sərhəd rayonunda olduğu təxmin edilir. Nə Rusiya, nə də Amerika İŞİD-in belə kadrlarının tutulmasından imtina etməyəcək. Görünür, hər iki böyük dövlət arasında ölkənin zəngin resursların ələ keçirilməsi üzrə mübarizə güclənir”.\nHazırda şəhərin təxminən 65 faizinə Suriya ordusu nəzarət edir. Digər hissə hələ İŞİD-in əlindədir.